title: Ratsastushousut

text: Ratsastushousujen lahkeiden sisäsivua eli satulaa vasten tulevaa aluetta on tavallisesti vahvistettu niin kutsutuilla paikoilla. Alun perin paikkojen tarkoituksena oli varsinaisten housujen suojaaminen kulumiselta, ja ne usein ommeltiin tai teetettiin heti uusiin housuihin. Tällaiset paikat olivat kankaiset ja laajuudeltaan nykyisten "polvipaikkojen" luokkaa eli ylsivät lahkeen sisäsivulla hieman polvitaipeen ylä- ja alapuolelle. Nykyisin Suomessa käytetyissä ratsastushousuissa ovat yleisimpiä niin kutsutut "kokopaikat", jotka yltävät lahkeensuusta aina ylös takamukselle peittäen käytännössä koko hevosen (satulan) kanssa kosketuksiin tulevan alueen, joskin myös pelkkiä polvipaikkoja näkee. Nykyiset paikat ovat usein mokkanahkaa tai samantyyppistä synteettistä materiaalia, joka lisää housujen ja siten ratsastajan istunnan "pitoa" satulassa. Myynnissä ja käytössä on kuitenkin edelleen myös kangaspaikkaisia housuja, joissa erityistä lisäpitoa ei ole.


title: Ratsastushousut

text: Ratsastushousujen materiaali vaihtelee housujen käyttötarkoituksen ja käyttövuodenajan sekä muodinkin mukaan (mm. farkkukankaiset ratsastushousut). Talvikäyttöön myydään paikoilla varustettuja toppahousuja ja -haalareita mutta myös enemmän normaalien ratsastushousujen mallisia esimerkiksi softshell-housuja. Housujen värit ja kuosit vaihtelevat arkikäytössä paljolti muodin mukaan. Esimerkiksi este- ja kouluratsastuksessa kilpailuasu kuitenkin edellyttää vaaleita, käytännössä tavallisesti valkoisia ratsastushousuja.


title: Ratsastushousut

text: Ennen joustavien ja kestävien housukankaiden yleistymistä ratsastushousut ommeltiin joustamattomista kankaista, jolloin reiden ja vyötärön alueelle jouduttiin käytännön syistä jättämään liikkumavaraksi "pussit". Pussihousuja saatetaan edelleenkin toisinaan kutsua ratsastushousuiksi, vaikkeivät tällaiset housut lainkaan välttämättä ole muuten ratsastukseen sopivaa mallia.


title: Uukuniemi (kirkonkylä)

text: Uukuniemen kirkonkylä on kylä Parikkalan kunnassa. Se oli vuoden 2005 alussa Parikkalaan liitetyn Uukuniemen kunnan kirkonkylä. Kylällä on vanha kirkko sekä matkailukeskus Papinniemi. Uukuniemellä sijaitsee myös hautausmaa.


title: Uukuniemi (kirkonkylä)

text: Uukuniemestä on saanut nimensä punkeista eristetty Uukuniemi-virus, jonka professori Ralf Pettersson 1960-luvun alussa eristi. Tähän Bunya-virusten ryhmään kuuluu muun muassa Suomessa myyräkuumetta aiheuttava virus. Kyseistä virusta käsittelee kolmasosa Petterssonin 120 alkuperäisjulkaisusta.


title: Víctor Manuel López Forero

text: Víctor Manuel López Forero (s. 29. maaliskuuta 1931) on kolumbialainen roomalaiskatolinen arkkipiispa. Hänet vihittiin papiksi Bogotán arkkihiippakuntaan 27. lokakuuta 1957 ja nimitettiin sen vihkipiispaksi sekä Afufenian titulaaripiispaksi 6. toukokuuta 1977. Piispaksi vihkiminen seurasi 29. kesäkuuta. Pääkonsekraattorina toimi Aníbal Muñoz Duque, jota avustivat José Gabriel Calderón Contreras ja Alfonso López Trujillo.


title: Víctor Manuel López Forero

text: López Forero sai 6. joulukuuta 1980 nimityksen Socorro y San Gilin hiippakunnan piispaksi ja 7. kesäkuuta 1985 Kolumbian sotilaspiispaksi sekä Cilibian titulaaripiispaksi. 21. kesäkuuta 1994 hänet nimitettiin Nueva Pamplonan ja 27. kesäkuuta 1998 Bucaramangan arkkipiispaksi. Hän jäi eläkkeelle 13. helmikuuta 2009.


title: Oksatomidi

text: Oksatomidi on antihistamiini, joka on rakenteeltaan piperatsiinijohdos. Oksatomidilla ei ole antikolinergisiä vaikutuksia, kuten monilla antihistamiineilla. Sen sijaan se estää serotoniinireseptoria.


title: Enrique Sarmiento Angulo

text: Enrique Sarmiento Angulo (s. 1. kesäkuuta 1934) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Crisanto Luque Sánchez 24. lokakuuta 1958, ja hänet nimitettiin Bogotán vihkipiispaksi sekä Crepedulan titulaaripiispaksi 3. toukokuuta 1986. Piispaksi vihkiminen seurasi 13. kesäkuuta. Pääkonsekraattorina toimi Mario Revollo Bravo, jota avustivat Rafael Sarmiento Peralta ja Víctor Manuel López Forero.


title: Enrique Sarmiento Angulo

text: 13. elokuuta 1994 Sarmiento Angulo sai nimityksen Bogotán apostoliseksi hallitsijaksi, jonka tehtävistä hän erosi saman vuoden joulukuun 27. päivänä.


title: Enrique Sarmiento Angulo

text: Sarmiento Angulo oli Crepedulan titulaaripiispana, kunnes sai 6. elokuuta 2003 nimityksen Fontibónin hiippakunnan piispaksi. Hänet asetettiin tähän virkaan 13. syyskuuta.


title: Mentävä on

text: Mentävä on on suomalaislaulaja Dannyn vuonna 1973 julkaistu studioalbumi. Levyllä on myös kaksi Ami Aspelundin esittämää kappaletta.


title: Mentävä on

text:
A-puoli
B-puoli


title: Karl Borsch

text: Karl Borsch (s. 1. elokuuta 1959 Krefeld) on saksalainen roomalaiskatolinen piispa. Hänet vihittiin papiksi Aachenin hiippakuntaan 26. syyskuuta 1992 ja nimitettiin sen vihkipiispaksi sekä Crepedulan titulaaripiispaksi 21. marraskuuta 2003. Piispaksi vihkiminen seurasi 17. tammikuuta 2004. Pääkonsekraattorina toimi Heinrich Mussinghoff, jota avustivat Ernst Franz Gerd Werner Dicke ja Karl Reger.


title: Karl Borsch

text: Borsch opiskeli ensin vuosina 1979–1985 oikeustiedettä Bonnissa ja sitten vuosina 1985–1990 teologiaa Frankfurtin Philosophisch-Theologische Hochschule Sankt Georgenissa sekä Freiburg im Breisgaussa. Hänen tunnuslauseensa on "Quaerite primum regnum Dei" ("Etsikää ennen kaikkea Jumalan valtakuntaa"; Matt. 6:33).


title: Giovanni Benedetti

text: Giovanni Benedetti (12. maaliskuuta 1917 Spello – 3. elokuuta 2017) oli italialainen roomalaiskatolinen piispa. Hänet vihittiin papiksi 26. toukokuuta 1940 ja nimitettiin Perugian arkkihiippakunnan vihkipiispaksi sekä Limatan titulaaripiispaksi 12. joulukuuta 1974. Piispaksi vihkiminen seurasi 23. tammikuuta 1975. Pääkonsekraattorina toimi Sebastiano Baggio, jota avustivat Ferdinando Lambruschini ja Siro Silvestri.


title: Giovanni Benedetti

text: 25. maaliskuuta 1976 Benedetti sai nimityksen Folignon hiippakunnan piispaksi, jona hän toimi, kunnes jäi eläkkeelle 10. lokakuuta 1992.


title: Paul Khoarai

text: Paul Khoarai (29. toukokuuta 1933 – 27. joulukuuta 2012) oli lesotholainen roomalaiskatolinen piispa. Hänet vihittiin papiksi Leriben hiippakuntaan 17. helmikuuta 1963 ja nimitettiin sen piispaksi 7. maaliskuuta 1970. Piispaksi vihkiminen seurasi 4. heinäkuuta. Pääkonsekraattorina toimi Alfonso Liguori Morapeli, jota avustivat Joseph Delphis Des Rosiers ja Ernest Arthur Green. Khoarai jäi eläkkeelle 30. kesäkuuta 2009.


title: Jääpallon SM-sarja 1960

text: Jääpallon SM-sarja kaudella 1959-1960 pelattiin yksinkertaisessa sarjassa. 1950-60 luvun vaihteen kolme suurta seuraa jakoivat mitalit, Oulun Palloseura voitti mestaruuden, Veiterä oli hopealla ja KUV sai pronssia. Mitaleista kamppailivat myös WP-35 ja Vastus, jotka olivat KUV:n kanssa tasapisteissä sarjan päätyttyä.


title: Jääpallon SM-sarja 1960

text:
Uusinta putoamisesta: OLS - KUP 6-3.
KUP ja Reipas putosivat sarjasta. Tilalle nousivat Suomensarjasta Oulun Työväen Palloilijat ja Lappeenrannan Pallo-Toverit.


title: Jääpallon SM-sarja 1960

text: Yleisömäärät kerätty Helsingin sanomien otteluraporteista


title: Jääpallon SM-sarja 1960

text: OPS:n joukkue: Aarne Hyvönen, Jorma Ollanketo, Veijo Saariaho, Tauno Kaurala, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Juhani Turpeenniemi, Alpo Aho, Seppo Yliluoma, Raimo Okkonen ja Jorma Kukkonen. Valmentaja Reino Arvola


title: Tuliterä

text: Tuliterä on Timo Parvelan kirjoittama romaani, joka aloittaa Sammon vartijat -sarjan. Teoksen kustansi Tammi vuonna 2007.


title: Sebastian Koto Khoarai

text: Sebastian Koto Khoarai OMI (s. 11. syyskuuta 1929) on lesotholainen roomalaiskatolinen piispa. Hänet vihittiin papiksi 21. joulukuuta 1956 ja nimitettiin Mohale's Hoekin hiippakunnan piispaksi 10. marraskuuta 1977. Piispaksi vihkiminen seurasi 2. huhtikuuta 1978. Pääkonsekraattorina toimi Alfonso Liguori Morapeli, jota avustivat Joseph Patrick Fitzgerald ja Paul Khoarai.


title: Citizens’ War Memorial

text: Citizens’ War Memorial on Christchurchin tuomiokirkon edessä sijaitseva muistomerkki Christchurchin kaupungissa Uudessa-Seelannissa. Muistomerkki rakennettiin ensimmäisessä maailmansodassa kuolleiden muistolle. Muistomerkki paljastettiin 9. kesäkuuta 1937. Veistos on 16 metriä korkea. Muistomerkin suunnitteli arkkitehti George Hart, ja veistoksen valmisti William Trethewey.


title: Alppihiihto talviolympialaisissa 2014

text: Alppihiihdossa kilpailtiin Sotšin 2014 talviolympialaisissa 9. – 22. helmikuuta Roza Hutorin alppikeskuksessa. Paikalle yleisöä mahtui 7 500 henkilöä. Tapahtumia oli kymmenen, joista viisi oli miehille ja viisi naisille. Tapahtumia olivat miesten sekä naisten pujottelu, suurpujottelu, supersuurpujottelu, syöksylasku ja alppiyhdistetty.


title: Alppihiihto talviolympialaisissa 2014

text: Useat ikään liittyvät ennätyksen alpihiihdossa rikottiin näissä olympialaisissa:


title: Jääpallon SM-sarja 1958

text: Jääpallon Suomen mestaruus kaudella 1957-1958 ratkaistiin yksinkertaisessa sarjassa. Käpylän Urheilu-Veikot voitti mestaruuden. Mestaruus oli KUV:n ensimmäinen. Edellisen kerran helsinkiläisjoukkue oli voittanut mestaruuden 14 vuotta aiemmin.


title: Jääpallon SM-sarja 1958

text: Tarmo ja VPS putosivat sarjasta. Tilalle Suomensarjasta nousivat Helsingin IFK ja Kouvolan Urheilijain Palloilijat.


title: Jääpallon SM-sarja 1958

text: KUV: Ohto Uotinen, Olavi Varma, Kai Ström, Nils Månsson, Matti Niemi, Lauri Martti, Kauko Korpela, Tauno Timoska, Reijo Rihtamo, Pentti Jokinen, Tapio Hovi, Kurt Tuulamo, Veikko Laurikainen, Väinö Sampo ja Antti Einiö valmentaja: Yrjö Sotiola.


title: Sergio Tejera

text: Sergio Tejera Rodríguez (s. 28. toukokuuta 1990 Barcelona, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Alavésia ja on pelipaikaltaan keskikenttäpelaaja.


title: Sergio Tejera

text: Tejera liittyi Espanyolin junioriakatemiaan 10-vuotiaana vuonna 2000. Kuusi vuotta myöhemmin hän siirtyi englantilaisen Chelsean reservijoukkueeseen.


title: Sergio Tejera

text: Tammikuussa 2009 hän palasi takaisin kotimaahansa lainasopimuksella Mallorcaan. 24. heinäkuuta 2009 saarelaisseura käytti osto-optionsa Tejerasta, ja hän allekirjoitti joukkueen kanssa nelivuotisen sopimuksen.


title: Sergio Tejera

text: Hän teki ensiesiintymisensä Mallorcan edustusjoukkueessa 7. marraskuuta 2010 ottelussa Real Zaragozaa vastaan.


title: Ilmastonmuutoksen historialliset vaikutukset

text: Ilmasto ja siinä tapahtuneet muutokset ovat vaikuttaneet ihmisen ja sivilisaatioiden historiaan aina varhaisimpien homininien ilmaantumisesta nykyaikaan. Se on ollut yhtenä taustatekijänä sekä ihmisen biologisessa kehityksessä että yhteiskuntien kehitysvaiheissa. Joskus ilmastonmuutoksen historialliset vaikutukset ovat olleet ihmisille myönteisiä, mutta joskus ne ovat olleet haitallisia ja osaltaan vaikuttaneet nälänhätien syntyyn sekä yhteiskuntien romahduksiin. Ilmastonmuutos ja sen vaikutukset ovat vaihdelleet paikallisesta globaaliin.


text: Nykyinen tutkimus on liittänyt homininien kehityksen ilmastonmuutoksiin Itä-Afrikassa. Näkemyksen mukaan paikallinen ympäristö muuttui kosteasta viidakosta kuivempaan ruohotasankoon Rwenzori-vuoriston synnyttäneen geologisen mullistuksen seurauksena. Tämä tapahtui todennäköisesti pleistoseeni-kaudella aiheuttaen paikallisen muutoksen ilmavirtojen ja kosteuden kierrossa. Mullistuksen seurauksena homininit joutuivat sopeutumaan savanni-tyyppiseen ympäristöön ja niissä tapahtui ihmisille tyypillisiä fysiologisia muutoksia, kuten kahdella jalalla liikkuminen. Vuoristo ylitti kriittisen ilmastoon vaikuttavan korkeuden noin 2,7 miljoonaa vuotta sitten, eli samoihin aikoihin kvartäärikauden alun kanssa. Juuri kvartäärikauteen yhdistetään ihmisen nopea evoluutio Afrikassa. Ilmastonmuutokset 2,8 miljoonaa, 1,7 miljoonaa ja miljoona vuotta sitten puolestaan osuivat yhteen siirtymien eri homininilajien välillä. Minkäänlaisen kausaliteetin osoittaminen näiden paeloantropologisten ja paleoklimatologisten rekonstruktioiden välillä on kuitenkin vaikeaa, ja tuloksiin on suhtauduttava varoen ottaen huomioon ajoitusten epävarmuuden.


text: Ilmastonmuutosta on pidetty yhtenä mahdollisena selittävänä tekijänä ihmisen leviämisessä Afrikasta muihin maanosiin. Vaikka asiasta ei ole todisteita, on esitetty, että kuivuus tai muu ilmastoon liittyvä ongelma on saattanut vähentää ravinnon saantia Afrikassa, jolloin osa ihmisistä on joutunut ongelmanratkaisun muotona muuttamaan kauemmaksi. Tämä muutto tapahtui noin 60 000 vuotta sitten. Nykyisestä poikkeava ilmasto omalta osaltaan helpotti joidenkin maanosien asuttamista, sillä jääkauden aikana merenpinta oli nykyistä alempana ja esimerkiksi Sumatra, Borneo ja Jaava kuuluivat Aasian mantereeseen. Meritie Uusi-Guineaan, Australiaan ja Tasmaniaan oli nykyistä lyhyempi ja helpotti meren ylitystä. Samalla tavalla noin 15 000 vuotta sitten ilmasto mahdollisti siirtymisen kannasta pitkin Beringinsalmen yli Siperiasta Pohjois-Amerikkaan.


text: Viimeisimmän jääkauden aikainen tundrailmasto Euroopassa mahdollisti suurriistan metsästykseen perustuneen korkeatasoisen Madeleinen-kauden kulttuurin. Toisaalta ilmaston lämpeneminen ja kosteuden lisääntyminen jääkauden lopulla johti Euroopan metsittymiseen, jolloin metsästäjät joutuivat seuraamaan riistaeläimiä jäätikön reunan perässä pohjoiseen tai vaihtamaan elinkeinoaan enemmän pienriistan metsästykseen sekä kasvisravinnon keräilyyn. Lounais-Aasiassa kehityskulku noudatteli samoja linjoja. Ilmasto muuttui kosteammaksi noin 15 000 vuotta sitten ja suurriistan katoaminen pakotti ihmiset siirtymään villivehnän ja muiden kasvilajien hyödyntämiseen. Toisaalta ilmasto kuiveni jälleen noin 13 000 vuotta sitten, jolloin vehnää ja muita viljalajikkeita hyödyntäneet yhteisöt joutuivat kasvattamaan pääravinnonlähdettään sielläkin, missä se ei luonnostaan kasvanut. Vaikka varmuutta asiasta ei ole, tämä on saattanut olla maanviljelyyn ja maatalousyhteiskuntiin johtaneen neoliittisen vallankumouksen alku.


text: Esimerkkinä ilmastonmuutosten vaikutuksesta yhteiskuntiin ja väestöihin pidetään usein Euroopan kehitystä sydänkeskiajalta uudelle ajalle. Euroopan ilmasto oli poikkeuksellisen suotuisa vuosina 800-1250. Väkiluku kasvoi nopeasti ja yhä uusia metsäalueita vallattiin maanvijelyksen käyttöön. Ilmasto kuitenkin alkoi jäähtymään 1200-luvun puolivälissä ja vuosista 1450–1850 käytetään nimitystä pieni jääkausi. Muutoksen seurauksena sadot heikkenivät merkittävästi 1300-luvulla, ja maanviljelyn leviäminen pysähtyi. Toistuvat kadot aiheuttivat nälänhätien sarjan vuosina 1315–1322. Euroopan väliluku ei juuri kasvanut vuosina 1300–1500, kuten ei myöskään kauden kylmimmällä ajanjaksolla 1600-luvulla.


text: Ilmastonmuutos historiallisten yhteiskunnallisten romahdusten selittävänä tai vaikuttavana tekijänä on noussut viime aikoina suosituksi malliksi. Tunnettuihin esimerkkeihin kuuluvat muun muassa klassisen mayakulttuurin romahdus, Rooman valtakunta, Grönlannin viikinkiasutus sekä Chacon kanjonin pueblokulttuuri. Tyypillinen selitysmalli liittyy maanviljelyn heikentymiseen liiallisen kosteuden, kuivuuden tai kylmyyden vuoksi. Ilmastonmuutos on saattanut vaikeuttaa myös metsästystä, kalastusta, rakentamisen raaka-aineiden saatavuutta, liikennettä ja keinokastelun järjestämistä sekä lisätä tautiepidemioita. Jared Diamond pitää ilmastonmuutosta merkittävänä tekijänä yhteiskuntien romahduksessa, mutta tarkastelee sitä kuitenkin laajemmassa ekologisessa kontekstissa, missä ihmisen oma toiminta ympäristönsä muokkaamiseksi on yhtä merkityksellistä. Hän ei hyväksy teorioita, jotka pyrkivät selittämään romahduksen yhdellä ainoalla tekijällä.


text: Ilmastonmuutosta romahduksen selittävänä tekijänä pitäviä teorioita on erityisesti arvostellut antropologi Joseph Tainter. Hän katsoo, että ilmastonmuutokseen ja muihin ekologisiin tekijöihin perustuvat selitykset yksinkertaistavat ihmisen suhdetta ympäristöönsä ja vähättelevät yhteiskuntien ongelmanratkaisukykyä. Kirjassaan The Collapse of Complex Societies vuodelta 1988 hän käytti näkemyksensä perustelemiseksi esimerkkinä muun muassa Chacon kanjonin pueblokulttuuria. Tainter katsoi, että kanjonin intiaanit olivat muodostaneet yhteiskunnallisia rakenteita, jotka nimenomaisesti edesauttoivat ilmastonmuutokseen liittyvien ongelmien ratkaisua. Kanjonin asukkaat rakensivat asutuskeskusten verkoston siten, että kukin keskus oli ilmastoltaan mahdollisimman erilainen kuin muut. Tällöin toiset keskukset kykenivät tukemaan ilmastonvaihtelusta kärsiviä keskuksia, ja järjestelmä toimi hyvin useiden vuosisatojen ajan. Ongelma syntyi, kun kulttuuri jatkoi kasvuaan ja hyödynsi samaa ongelmanratkaisukeinoa edelleen. Keskusten verkkoa tihennettiin ja uusia keskuksia rakennettiin vanhojen väliin aluille, jotka eivät olleet ilmastoltaan tarpeeksi erilaisia. Tainterin mukaan romahduksen syy oli siinä, että aluksi hyvin toiminut ongelmanratkaisukeino alkoi tuottamaan alenevaa rajahyötyä, ja kulttuuri oli siten valmiiksi altistunut romahdukselle 1200-luvun kuivuuksien alkaessa.


title: Highway to Hell (täsmennyssivu)

text: Highway to Hell voi viitata:


title: Kadonneen valkoisen naisen syndrooma

text: Kadonneen valkoisen naisen syndrooma () tai kadonneen kauniin tytön syndrooma () on termi, jota media- ja yhteiskuntakriitikot käyttävät kuvatakseen traagista katoamistapausta. Yleensä tapaukseen liittyy nuori, viehättävä valkoihoinen tyttö tai nainen. Tapauksen seuranta on mediassa usein ylimitoitettua suhteessa kadonneisiin miehiin, eri etnistä alkuperää oleviin naisiin tai vähemmän viehättäviin henkilöihin verrattuna.


title: Kadonneen valkoisen naisen syndrooma

text: Yhdysvalloissa on tutkittu, että media tahtoo keskittyä ”neitoihin hädässä”, usein juuri nuoriin valkoisiin naisiin. Yhdysvalloissa esimerkkinä on käytetty Irakin sotaa, jossa yhdysvaltalainen sotilaspartio joutui väijytykseen. Partiossa oli kolme naispuolista sotilasta, Jessica Lynch, Shoshana Johnson ja Lori Piestewa. Heistä Lynch oli valkoihoinen ja vaaleahiuksinen, Johnson tummaihoinen yksinhuoltajaäiti ja Piestewalla oli hopi-intiaanien sukujuuret. Piestewa kuoli väijytykseen, kun taas Lynch ja Johnson otettiin sotavangeiksi. Kun heidät lopulta vapautettiin, media kohdisti huomionsa valkoihoiseen Lynchiin, ei tummaihoiseen Johnsoniin tai partion miehiin. Lynch kertoi myöhemmin hämmästelleensä, miksi hänestä tehtiin mediassa sankari ja muut unohdettiin lähes täysin.


title: Kadonneen valkoisen naisen syndrooma

text: Seuraavien tapauksien yhteydessä on puhuttu kadonneen valkoisen naisen syndroomasta:


title: Ray of Light (täsmennyssivu)

text: Ray of Light voi tarkoittaa ainakin seuraavia asioita:


title: Avid Media Composer

text: Avid Media Composer on ammattilaiskäyttöön suunniteltu videonmuokkausohjelma. Sen ensimmäinen versio julkaistiin vuonna 1989. Ohjelmalla on leikattu muun muassa elokuvat 2012, Iron Man 2, Kuolema saa odottaa ja Avatar.


title: Express Yourself (täsmennyssivu)

text: Express Yourself voi viitata:


title: Open Your Heart

text: Open Your Heart voi viitata:


title: Open Hearts

text: Open Hearts voi viitata:


title: Vihdin Pallo

text: Vihdin Pallo on vuonna  1967 perustettu sekä naisten että miesten tasolla maakuntasarjassa pelaava vihtiläinen pesäpalloseura. Vihdin Pallo on voittanut 14 naisten SM-sarjakauden aikana neljä SM-mitalia. Vihdin Pallo voitti naisten Suomen mestaruuden viimeksi vuonna 1998. Vuonna 2004 seura putosi naisten Superpesiksestä, mutta nousi takaisin kauden 2011 päätteeksi voittaen neljännessä finaalissa Kempeleen Kirin 2–0.


title: Vihdin Pallo

text:
Vihdin Pallolla on kaudella 2012 naisten joukkueet Superpesiksessä sekä Ykköspesiksessä ja suomensarjassa.
Miesten edustusjoukkue pelaa suomensarjan etelälohkossa ja kakkosjoukkue maakuntasarjassa.
Tyttöjen ja poikien juniorijoukkueita seuralla on useissa ikäluokissa.


title: Vihdin Pallo

text: Vihdin Pallo on perustettu vuonna 1967. Pesäpallo oli seuran tärkein laji alusta saakka. Sen lisäksi ensimmäisinä vuosikymmeninä seuran toimintaan kuului useita muitakin palloilulajeja. Vuonna 1990 lentopallolle perustettiin erikoisseura, ja ViPasta tuli samalla käytännössä pesäpallon erikoisseura.


title: Vihdin Pallo

text: Pesäpallon ja lentopallon eriytyminen omiin erikoisseuroihinsa osui ajankohtaan, jolloin ViPa aloitti ensimmäisen kautensa naisten superpesiksessä. Samoihin aikoihin alkoi myös ViLePassa voimakas nousu lentopallon eliittiä kohden.


title: Vihdin Pallo

text: 1990-luvulla ViPa saavutti naisten superpesiksessä kultaa (1998), hopeaa (1992), ja pronssia (1994, 1999). Lisäksi joukkue oli useaan kertaan mitalien tuntumassa. Kauden 2003 ViPa pelasi ykköspesiksessä, nousten heti takaisin superiin. Kausi 2004 on Vihdin Pallon 14:s superpesiksessä.


title: Vihdin Pallo

text: 90-luvun alkuvuosien väkevän nousubuumin ja suuren yleisönsuosion siivittäessä toimintaa, Nummelaan, Vihdin suurimpaan taajamaan, rakennettiin uusi uljas pesäpallostadion. Vihdin Pallon runsaslukuinen talkooväki teki tuhansia työtunteja stadionin rakentamisessa ja kehittämisessä. Kunta avusti ajanmukaisen kentän saamisessa rahallisesti, ja ViPan talkooväki teki vastineeksi kunnan omistukseen mainion liikuntapaikan komeine katsomoineen, kioskeineen ja sosiaalitiloineen.


title: Vihdin Pallo

text: Miesten joukkue pelasi 1990-luvulla yhden kauden ykköspesiksessä, mutta joukkueen sarjatasoksi on vakiintunut suomensarja, jossa se on usean kauden ajan kuulunut lohkonsa parhaisiin


title: Vihdin Pallo

text: Kärkilyöntikuningatar:


title: Vihdin Pallo

text: Vuoden jokeri:


title: Vihdin Pallo

text:
Kultainen räpylä:
Vuoden pelinjohtaja:


title: Piikkisika

text: Piikkisika ("Hystrix cristata") on piikkisikojen heimoon kuuluva jyrsijälaji. Lajia tavataan Italiassa sekä Pohjois- ja Keski-Afrikassa.


title: Piikkisika

text: Täysikasvuinen piikkisika painaa 15–30 kg. Se on pituudeltaan noin 70 cm ja korkeudeltaan noin 25 cm. Piikit ovat pitkiä; niitä kasvaa päässä, niskassa ja selässä. Piikkien pituus vaihtelee välillä 15–40 cm. Väriltään piikkisika on valkoruskea. Sillä on kaksi etuhammasta yläleuassa ja kaksi alaleuassa sekä näiden lisäksi takahampaat ylä- ja alaleuassa pureskelua varten.


title: Piikkisika

text: Piikkisika pelottaa vihollisia pois ravistamalla häntäänsä saaden aikaan ratinaa. Puolustautuessaan se kääntää takapäänsä vihollista kohti ja heiluttaa piikikästä häntäänsä. Piikeissä on satoja pieniä väkäsiä, jotka vaikeuttavat pistäneen piikin irroittamista.


title: Piikkisika

text: Piikkisikoja pyydystetään ruoaksi sen elinalueilla. Laji myös tuhoaa ihmisten viljelyksiä syömällä kasvustoja, niin juuria kuin varsiakin.


title: Piikkisika

text: Pisimpään elänyt piikkisika kuoli vankeudessa 28-vuotiaana.


title: Piikkisika

text: Nimestään huolimatta piikkisika ei ole sukua sioille. Nimi lienee käännöslaina jostakin eurooppalaisesta kielestä, joihin sen uskotaan siirtyneen latinan ilmauksesta "porcus spinus", joka tarkoittaa piikikästä sikaa.


title: Piikkisika

text: Nisäkäsnimistötoimikunta ehdotti, että piikkisian suomenkieliseksi nimeksi vaihdettaisiin "piikikäs".


title: Sandringhamin kartano

text: Sandringhamin kartano on Britannian kuningasperheen omistama kartano Sandringhamin kylässä Norfolkissa. Kartanoon kuuluu 8 000 hehtaarin tilukset, ja se on ollut kuningasperheen omistuksessa vuodesta 1862. Alkuperäinen kartano oli rakennettu 1700-luvulla, ja nykyisen ulkoasunsa kartano sai 1860-luvun jälkeen Walesin prinssi Edwardin omistusaikana.


title: Hullukaalit

text: Hullukaalit ("Hyoscyamus") on pieni ruohokasvisuku koisokasvien heimossa. Suvun tieteellinen nimi tarkoittaa sianpapua kreikaksi.


title: Hullukaalit

text: Hullukaaleihin kuuluu vanhoja rohtokasveja ja erittäin myrkyllisiä kasveja. Joidenkin lajien siemenet säilyvät itämiskelpoisina erittäin kauan.


title: Finnhits 3

text: Finnhits 3 on suomalaisia iskelmiä sisältävän Finnhits-albumisarjan kolmas albumi, joka ilmestyi vuonna 1976. Levyn kappaleet on äänitetty vuosien 1967 ja 1976 välillä. Levytyksistä suurin osa on kuitenkin levytetty vuosina 1975 ja 1976. Vanhemmista levytyksistä kokoelmaan on valikoitu "Kanssasi sun", joka on äänitetty vuonna 1970 mutta nousi hittilistoille vasta vuonna 1975. "Ruusut hopeamaljassa" -levytyksestä on julkaistu vuonna 1967 levytetty versio, vaikka laulusta nousi vuonna 1975 listoille saman vuoden maaliskuussa levytetty versio nimeltään "Ruusuja hopeamaljassa".


title: Finnhits 3

text: Albumi oli Mitä Suomi soittaa -listan ykkösenä huhti- ja toukokuussa 1976.


title: Finnhits 3

text:
A-puoli
B-puoli


title: Jan Sterling

text: Jan Sterling (3. huhtikuuta 1921 New York, New York – 26. maaliskuuta 2004 Woodland Hills, Kalifornia) oli yhdysvaltalainen näyttelijä. Sterling esiintyi Broadwaylla ensimmäistä kertaa 15-vuotiaana ja elokuvadebyyttinsä hän teki vuonna 1947.


title: Jan Sterling

text: Sterling oli ehdolla parhaan naissivuosan Oscar-palkinnon saajaksi vuoden 1954 elokuvasta "Paluuta ei ole" ("The High and the Mighty"). Hänen muihin elokuviinsa kuuluvat muun muassa "Sanattomia tunteita" ("Johnny Belinda", 1948) ja "Mitä kovemmin he kaatuvat" ("The Harder They Fall", 1956). Kaikkiaan Sterling näytteli yli 40 elokuvassa.


title: Jan Sterling

text: Sterling oli kahdesti naimisissa. Hänen ensimmäisen puolisonsa oli John Merrivale ja toinen Paul Douglas, jotka molemmat olivat myös näyttelijöitä. Sterling on saanut tähden Hollywood Walk of Famelle.


title: Laura Lajunen

text: Laura Lajunen (s. 1992) on suomalainen kilpauimari. Hän harjoittelee Ruotsissa, missä edustaa tukholmalaista Simklubben Neptunia. Suomessa kilpaillessaan hän edustaa kasvattajaseuraansa Swimming Jyväskylää.


title: Laura Lajunen

text: Lajusen päämatkoja ovat 200–1500 metrin vapaauinnit. Hän on vapaauinnin eri matkojen moninkertainen Suomen mestari. Lisäksi hän on hallitseva Ruotsin mestari 800 m:n ja 1500 m:n vapaauinnissa 50 metrin ja 25 metrin radalla.


title: Laura Lajunen

text: Lähde


title: Martti Ranttila

text: Martti Johannes Ranttila (16. lokakuuta 1897 Karuna – 24. tammikuuta 1964 Helsingin maalaiskunta) oli suomalainen taidemaalari. Hänen töitään oli ensi kerran esillä näyttelyssä Helsingissä vuonna 1921, jolloin hän sai I palkinnon Suomen Taideyhdistyksen dukaattikilpailussa.


title: Martti Ranttila

text: Ranttilan vanhemmat olivat kansakoulun- ja musiikinopettaja Juuso Ranttila ja Anna Ranttila (s. Filman).


title: Martti Ranttila

text: Hän opiskeli Taideteollisessa keskuskoulussa vuosina 1915–1918 ja 1919–1920. Sen jälkeen hän opiskeli 1920–1921 Taideyhdistyksen piirustuskoulussa Alvar Cawénin johdolla. Hän teki opintomatkoja myös ulkomaille, muun muassa Italiaan.


title: Martti Ranttila

text: Ranttila kuvasi töissään pääosin maisemia ja henkilöitä, mutta hän maalasi myös asetelmia. Teokset ovat usein pelkistettyjä tutkielmia, joissa on ajattomuuden tuntu ja aiheen kuvauksen yleispätevyyttä. Ranttilan taiteellinen kokonaistuotanto jäi verrattain vähäiseksi, sillä hän viimeisteli teoksiaan pitkään ja huolellisesti. Vuonna 1936 valmistuneen Myllykosken kirkon alttaritaulu on Ranttilan maalaama.


title: Martti Ranttila

text: Ranttilalle myönnettiin Pro Finlandia -mitali vuonna 1958.


title: Sinihuppu

text: Sinihuppu ("Diloba caeruleocephala") on loppusyksyn tummanharmaa yökköslaji. Se on ollut taksonomisesti hankala laji, joka on kuuloelimen poikkeavan rakenteen vuoksi sijoitettu moniin eri perhosryhmiin. DNA-sekvensoinnin perusteella se kuuluu munkkiyökkösiin. Vanhoissa teoksissa lajista käytetään myös nimiä sinihilkka ja sinipääkehrääjä.


title: Sinihuppu

text: Sinihuppu on tummasävyinen, hyvin karvainen perhoslaji. Etusiivet ovat pohjaväriltään ruskehtavan harmaat, ja niiden poikki kulkee kaksi mustaa, mutkittelevaa poikkiviirua. Ulomman poikkiviirun etuosassa viiru on yleensä kaksinkertainen. Poikkiviirujen väliin jäävä alue on yleensä muuta siipeä tummempi, ja siinä on laaja, kahdesta vaaleasta rengasmaisesta täplästä muodostuva kuvio, joka tuo mieleen kaksi kahdeksikkoa. Takasiivet ovat harmahtavan valkoiset, naaraalla yleensä hieman koirasta tummemmat, ja siiven ulkoreunassa on pitkänomainen musta täplä. Ruumis ja jalat ovat kauttaaltaan pitkien karvojen peittämät. Koiraan tuntosarvet ovat huomattavan tuuheat. Siipiväli on 36–40 mm.


title: Sinihuppu

text: Sinihupun levinneisyys kattaa Etelä- ja Keski-Euroopan Kaukasukselle asti. Suomessa se on hyvin eteläinen laji, jota tavataan vain aivan etelärannikon tuntumassa sekä lounaissaaristossa ja Ahvenanmaalla. Perhoset lentävät yhtenä sukupolvena syys-lokakuun vaihteessa.


title: Sinihuppu

text: Sinihuppu elää puistoissa, puutarhoissa ja metsänreunuksilla. Perhoset lentävät hämärän laskeuduttua ja tulevat valolle. Naaras houkuttelee koiraita tuottamillaan feromoneilla ja parittelu kestää 4–6 tuntia. Parittelun jälkeen naaras odottaa kolme vuorokautta, kunnes alkaa munia vaihtelevankokoisia, naaraan peräpäästä irronneiden karvojen suojaamia munarykelmiä ravintokasvien oksille. Munat talvehtivat, ja toukat kuoriutuvat keväällä. Toukka käy läpi viisi ulkonäöltään hieman poikkeavaa kehitysastetta, ja niitä voi tavata touko-kesäkuussa. Täysikasvuinen toukka tekee kotelokopan maa-aineksesta tai lehtiroskista ja koteloituu sen sisään. Aikuinen perhonen on elänyt laboratorio-oloissa noin kaksi viikkoa.


title: Sinihuppu

text: Eteläisessä Euroopassa sinihuppu voi olla merkittävä hedelmänviljelyn tuholainen.


title: Sinihuppu

text: Toukka elää monilla ruusukasveihin kuuluvilla puilla, erityisesti pihlajilla ("Sorbus"), orapihlajilla ("Crataegus"), omenapuilla ("Malus") ja kirsikoilla ("Prunus").


title: Italian Grand Prix 2011

text: Italian Grand Prix 2011 oli Formula 1 -kauden 2011 13. osakilpailu, joka käytiin 11. syyskuuta Monzan moottoriradalla Milanossa, Italiassa.


title: Italian Grand Prix 2011

text: Kilpailun voitti Sebastian Vettel. Toiseksi ajoi Jenson Button ja kolmanneksi tuli Fernando Alonso.


title: Lentopallon miesten Euroopan-mestaruuskilpailut 2011

text:
Lentopallon Euroopan-mestaruuskilpailut 2011 pelattiin Itävallassa ja Tšekin tasavallassa 10.–18. syyskuuta 2011. Serbian lentopallomaajoukkue voitti loppuottelun Italiaa vastaan.
Otteluvoitto 3–0 tai 3–1: 3 pistettä voittajalle, 0 hävinneelle
Otteluvoitto 3–2: 2 pistettä voittajalle, 1 hävinneelle
tasapisteissä ratkaisee järjestyksen:
a) voitetut ottelut, b) eräsuhde ja c) eräpistesuhde.


title: Uuden maailman rotat ja hiiret

text: Uuden maailman rotat ja hiiret ovat Pohjois- ja Etelä-Amerikassa esiintyviä jyrsijöitä. Ne eivät ole taksonominen ryhmä, vaan sekalainen joukko erilaisia "Muroidea"-yläheimoon kuuluvia lajeja. Lajit ovat ulkomuodoltaan ja elintavoiltaan hyvin erilaisia. Pääosa lajeista kuuluu kuuluu "Cricetidae"-heimoon, mutta ryhmässä on mukana myös muutamia "Muridae"-heimoon kuuluvia lajeja, kuten ainoa Etelä-Amerikassa elävä "Muridae"-laji.


title: Uuden maailman rotat ja hiiret

text: Uuden maailman rottien ja hiirten katsotaan joskus muodostavan oman alaheimonsa ("Sigmodontinae", syn. "Hesperomyinae"), joskus ne taas jaetaan kolmeen alaheimoon ("Sigmodontinae", "Neotominae" ja "Tylomyinae").


title: Särkvaara

text: Särkvaara tai Särkivaara on Kesälahden korkein kohta. Vaara on lähellä Kesälahden keskustaa, rautatien ja Särkilammen vieressä. Vaaralle pääsee parhaiten polkua pitkin Lammintauksentieltä. Särkvaaran parhaat tuntomerkit ovat kolme isoa mäntyä.


title: Uutiskuvanvuori

text: Uutiskuvanvuori (myös nimellä Uutiskuuvanvuori ja Uutiskuuva) on Naantalin Rymättylässä Airismaan saarella sijaitseva 56,4 metriä korkea kahdeksan hehtaarin laajuinen graniittikallio. Uutiskuuvanvuorella on hyvin merkittäviä maisemallisia ja biologisia arvoja sekä merkittäviä geologisia arvoja. Kallioalueen kasvillisuus on monipuolinen ja edustava, ja kallionlaelta on hienot maisemat ympäristöön ja merelle Airistolle.


title: Uutiskuvanvuori

text: Kallioalueesta lehtojensuojeluohjelmaan kuuluu neljän hehtaarin luonnonsuojelu- ja Natura 2000 -alue, joka on suojeltu luonnonsuojelulailla. Uutiskuuva on SCI-alue eli natura-verkostoon luontodirektiivin perusteella liitetty alue. Uutiskuvanvuori on inventoitu luonnonarvoiltaan erittäin arvokkaksi kallioalueeksi, ja se kuuluu Varsinais-Suomen maakuntakaavan arvokkaisiin kallioalueisiin.


title: Uutiskuvanvuori

text: Uutiskuvanvuori on jyrkkärinteinen kallioalue, joka sijaitsee Airismaan pohjoisosassa rajautuen Rengonraumaan ja Uutiskuvanlahteen. Kallion juurella sijaitsee muutamia taloja, peltoja ja pieni tie. Sen rinteillä tavataan muun muassa harvinaisia luontotyyppejä, kuten rinne- ja raviinilehtoja. Uutiskuuvan suojelualue koostuu luontodirektiivin luontotyypeistä: runsaslajiset kuivat ja tuoreet niityt 25 %; raviini- ja rinnelehdot 25 % ja silikaattikalliot 35 %. Alueella on merkitystä näköala- ja retkeilykohteena, ja 56,4 metriä korkealta kallion huipulta avautuu komeat näkymät ympäristöön ja merelle Airistoon. Kalliolle järjestetään opastettuja retkiä.


title: Uutiskuvanvuori

text: Vesi- ja ympäristöhallituksen vuoden 1995 julkaisussa "Luonnon- ja maisemansuojelun kannalta arvokkaat kallioalueet Turun ja Porin läänissä" Uutiskuvanvuori sai inventoinnin, valtakunnallisesti merkittävän kallioalueen suojelurajauksen. Kallioalueen maisemallisia ja biologisia arvoja pidetään hyvin merkittävänä, ja geologisia arvoja merkittävänä. Uutiskuvanvuori arvoluokka eli luonnon- ja maiseman suojelullinen merkitys on 2, eli kyseessä on luonnonarvoiltaan erittäin arvokas kallioalue.


title: Uutiskuvanvuori

text: Uutiskuvanvuori on geologisilta arvoiltaan merkittävä ja jyrkästi merestä 56,4 metrin korkeuteen nousevana graniittikalliona se erottuu voimakkaasti ympäröivästä maisemasta. Lakiosa on varsin kapea ja porrasmaisesti kumpuileva sekä kallioperän rakoilun myötä harvan kuutiorakoillutta. Pohjois- ja etelärinteillä on jyrkänteitä, jotka ovat massiivisia ja porrasmaisia. Etelärinteellä on myös suurta louhikkoa ja alaosan jyrkässä rinteessä on lohkareikkoa.


title: Uutiskuvanvuori

text: Jyrkällä etelään viettävällä louhikkoisella jyrkänteenalusrinteellä sijaitsee tuore lehto, jossa kasvaa kymmeniä vanhoja sekä nuoria vuorijalavia. Jalava kasvaa valtapuulajina länsiosassa lehtoa, mutta itäosassa mänty on yleisempi. Jyrkänteen yläosassa kasvaa hieman myös koivua. Alueella kasvaa myös kymmenkunta nuorehkoa tammea ja muutamia kuusia. Harvassa pensaskerroksessa esiintyy tuomea ja taikinanmarjaa sekä itäpäädyssä katajaa. Kenttäkerroksen muodostavat laajoja yhtenäisiä kasvustoja kasvattavat nuokkuhelmikkä ja lehto-orvokki. Muita alueella esiintyviä vaateliaita putkilokasveja ovat maarianverijuuri, nurmilaukka ja kevätesikko.


title: Uutiskuvanvuori

text: Samalla rinteellä lehdon itäpuolella sijaitsee keto- ja niittyalue. Niitty on päässyt kasvamaan umpeen, mutta ruusupensaiden ja katajien väleissä esiintyy silti vielä lajistoltaan monimuotoista ja melko matalaa niittylajistoa. Ylärinteellä on pieniä ketokuvioita kuivien laikkujen ja louhikoiden vierillä. Kedoilla kasvaa muun muassa huopakeltanoa ja yhdessä louhikossa liuskaraunioista. Niittyalueen runsaita lajeja ovat sikoangervo, nuokkukohokki, metsäapila, mäkiminttu ja ahdekaunokki. Lisäksi paikalla kasvaa muun muassa mäkikaura, mäkikuisma, ketoneilikka, harjuhäränsilmä, nurmilaukka, pölkkyruoho, kurjenkello, törrösara ja keltamatara. Rinnelehdon länsipuolella ja niittyalueen yläpuolisessa rinteessä on monin paikoin louhikkoinen, kenttäkerrokseltaan osin lehtomainen männikkö. Mereen rajautuvalla jyrkällä pohjoisrinteellä on paljon karun alustan sammalkasvustoja sekä kallionraoissa kasvavia lajeja. Loivemmilla kohdilla kasvaa rahkasammalia muodostaen valurahkoja. Jyrkänteiden hieman harvinaisempaa sammallajistoa ovat isosahasammal ja suonikielisammal.


title: Uutiskuvanvuori

text: Kallion lakiosat ovat kuivaa ja karua kalliomännikköä, jossa ei näy käsittelyn merkkejä. Alueella kasvaa paikoin kalliohatikkaa, mutta muuten kasvillisuus on melko tavanomaista. Kallioiden välisissä painanteissa on soistumia. Karuilla lakiosilla tavataan poronjäkälää ja napajäkälöitä. Myös niittylaikut tällä alueella ovat niukkaravinteisia.


title: Uutiskuvanvuori

text: Muita kallioalueella tavattavia kasveja ovat heinäratamo, käärmeenpistonyrtti, aholeinikki, keihäsvuohennokka ja kevätsara, sekä sammallajeista muun muassa ojasykerösammal ja etelänpartasammal.


title: Uutiskuvanvuori

text: Uutiskuuvalla on arveltu olevan ryssänuuneja. Lounais- ja Etelä-Suomen rannikolla sijaitsevien ryssänuunien arvellaan olleen tilapäisiä kalankuivatusuuneja tai venäläisten sotilasleiripaikkojen uunirakenteiden jäännöksiä. Uutiskuvan ryssänuunit mainittiin vuonna 1887 ilmestyneessä teoksessa "Muinaismuistoja Mynämäen kihlakunnasta", jonka on kirjoittanut Juho Sjöros. A. M. Tallgrenin kirjoittamassa "Varsinais-Suomen historia I" -kirjassa on myös maininta Uutiskuvan luodon ryssänuuneista. Aluetta ei kuitenkaan pystytty tarkastamaan vuoden 1963 inventoinneissa, koska maanomistaja kielsi alueella liikkumisen. Kohdetta ei myöskään tarkastettu vuoden 2005 inventoinnissa.


title: Etelä–Etelä-yhteistyö

text: Etelä–Etelä-yhteistyö on akateemikoiden ja poliitikkojen historiallisesti käyttämä termi, jolla kuvataan kehitysmaiden välistä yhteistyötä raaka-aineiden, teknologian ja osaamisen välittämiseksi.


title: Etelä–Etelä-yhteistyö

text: Vuonna 1978 YK perusti kehitysmaiden yhteistyön edistämiseksi oman yksikön. Laajemmin kehitysmaiden välillä alkoi syntyä yhteistyötä kuitenkin vasta 1990-luvun lopulla. Kehitysmaiden välisen yhteistyön avulla on kyetty vähentämään maiden riippuvuutta teollisuusmaiden avustusohjelmista, mikä on aiheuttanut muutoksen kansainvälisissä valtasuhteissa. Käytännössä suurin osa kehitysmaiden ulkomaankaupasta tapahtuu kuitenkin edelleen teollisuusmaiden kanssa.


title: Urho Lehtinen

text: Urho Valdemar Lehtinen (24. syyskuuta 1887 Tampere – 6. marraskuuta 1982) oli suomalainen taidemaalari. Hänen töitään oli ensi kerran julkisesti esillä Turussa vuonna 1907. Hänen tuotantoonsa kuuluu muun muassa muotokuvia, maisemamaalauksia sekä kirkkomaalauksia, joista tunnetuimpia ovat Jämsän, Kankaanpään ja Ylistaron kirkkojen suuret henkilösommitelmat. Hänet tunnetaan erityisesti suomalaisen kansanelämän kuvaajana.


title: Urho Lehtinen

text: Lehtisen vanhemmat olivat puuseppä ja koristeveistäjä Juho Lehtinen ja Maria Amanda Lehtinen (s. Palmqvist). Lehtinen opiskeli Turun piirustuskoulussa Victor Westerholmin ja Elias Muukan johdolla vuosina 1903–1905 ja sen jälkeen Suomen Taideyhdistyksen piirustuskoulussa Helsingissä vuosina 1906–1909, opettajinaan muun muassa Albert Gebhard, Eero Järnefelt ja Väinö Blomstedt.


title: Urho Lehtinen

text: Taideopintojensa ohessa Lehtinen hankki myös ammattimaisen koristemaalarin taidot. Taiteilijanuransa alussa hän toimikin koristemaalarina mutta ryhtyi hyvän näyttelymenestyksensä myötä pian päätoimiseksi taiteilijaksi. Vuonna 1911 Lehtinen solmi avioliiton Hilja Lentzin (1886–1968) kanssa, ja pari muutti Helsingistä ensin vuonna 1917 Jämsään ja vuonna 1920 Jyväskylään, jossa Lehtinen osallistui aktiivisesti kaupungin taide-elämään.


title: Urho Lehtinen

text: Lehtisen maalaustuotanto on varsin laaja ja monipuolinen. Sihen sisältyy niin maisemia, henkilösommitelmia, muotokuvia kuin kukka-asetelmia, ja hän maalasi myös kirkkojen koristuksia ja kirkkomaalauksia. Varhaiset teokset olivat värimaailmaltaan impressionistisia mutta myöhemmin taiteilijan tyyli muuttui ekspressionismin suuntaan. Vaikka Lehtisen töissä näkyy vaikutteita monista eri taidesuunnista ja tyyleistä, hänen taiteensa lähtökohtana on pidetty suomalaista kansanomaisuutta. Maalausten ohella Lehtinen teki paljon piirustuksia, joihin hän ikuisti lukuisia lähiympäristönsä ihmisiä.


title: Urho Lehtinen

text: Jyväskylään muuton jälkeen myös koristemaalaus palasi Lehtisen toiseksi ammatiksi, ja hänet tunnetaankin laajasti kirkkomaalarina. Hän työskenteli kaikkiaan 50 eri kirkossa, joihin hän maalasi alttaritauluja, uskonnollisaiheisia henkilösommitelmia, koristesommitelmia ja lasimaalauksia. Hän laati myös kirkkojen sisävärityssuunnitelmia ja teki niiden entisöinti- ja puhdistustöitä.


title: Urho Lehtinen

text: Lehtinen sai ensimmäisen puolisonsa kanssa kolme lasta. Leskeksi jäätyään hän avioitui Annelin Ikosen (s. 1928) kanssa.


title: Urho Lehtinen

text: Urho Lehtisestä on julkaistu Louna Lahden, Jyrki Markkasen ja Esa Sirosen kirjoittama monografia "Sinappiaurinko".


title: Ukita Naoie

text: Ukita Naoie (, 1529 – 1. helmikuuta 1582) oli japanilainen Sengoku-kauden daimio.


title: Ukita Naoie

text: Naoie palveli alkujaan Urakami-klaania, ja vuonna 1544 hänelle myönnettiin oma läänitys. Hän suoriutui annetuista tehtävistään menestyksekkäästi ja auttoi Urakamia taistelussa petollisia vasalleja vastaan. Lopulta Naoien vaikutusvalta nousi niin suureksi, että Urakamin vasallit seurasivat mieluummin häntä. Naoie solmikin liittouman voimakkaan Mori-klaanin kanssa Urakamia vastaan ja kukisti Urakamin vuonna 1577.


title: Ukita Naoie

text: Vuonna 1578 Mori-klaani päätyi sotaan nousevaa Oda Nobunagaa vastaan ja kutsui Naoien mukaan. Naoie ei kuitenkaan uskonut Morin mahdollisuuksiin ja lähetti vain hieman joukkojaan Kōzukin taisteluun. Naoie kuoli vuonna 1582, ja klaanin johtoon nousi Naoien poika Ukita Hideie.


title: Mehonmäki

text: Mehonmäki on kylä Kiteellä, entisessä Kesälahden kunnassa. Se sijaitsee 6-tien ja rautatien välissä. Mehonmäellä on enimmäkseen kesäasutusta, mutta vakituista asutustakin on.


title: Hōjō Sōun

text: Hōjō Sōun, tunnetaan myös nimellä Ise Nagauji (, 1432 – 8. syyskuuta 1519), oli myöhemmän Hojo-klaanin perustaja ja merkittävä daimio Sengoku-kauden Japanissa.


title: Hōjō Sōun

text: Sōunin isosisko oli naimisissa Imagawa-klaania johtajeen Imagawa Yoshitadan kanssa, minkä myötä Sōun liittyi Imagawa-klaanin palvelukseen Surugan provinssissa. Vuonna 1476 Yoshitada menehtyi taistelussa, ja Sōun liittyi auttamaan perintäkiistassa tämän poikaa, Imagawa Ujichikaa. Kiitoksena palveluksistaan Sōunin hallintaan myönnettiin linna.


title: Hōjō Sōun

text: Sōun jatkoi Imagawan palveluksessa, ja vuonna 1495 hän sai haltuunsa Odawaran linnan, josta tuli sittemmin hänen klaaninsa pitkäaikainen tukikohta. Sōun kuoli vuonna 1519 ja kuolemansa jälkeen siirsi klaanin johtajuuden pojalleen Hōjō Ujitsunalle.


title: Karl Reger

text: Karl Reger (s. 7. syyskuuta 1930) on saksalainen roomalaiskatolinen piispa. Hänet vihittiin papiksi Aachenin hiippakuntaan 25. heinäkuuta 1960 ja nimitettiin sen vihkipiispaksi sekä Árd Srathan titulaaripiispaksi 23. joulukuuta 1986. Piispaksi vihkiminen seurasi 7. helmikuuta 1987. Pääkonsekraattorina toimi Klaus Hemmerle, jota avustivat Ernst Franz Gerd Werner Dicke ja Pascàsio Rettler.


title: Karl Reger

text: Reger jäi eläkkeelle 15. maaliskuuta 2006.


title: Hohtopensasyökkönen

text: Hohtopensasyökkönen ("Amphipyra pyramidea") on eteläisessä Suomessa jokseenkin yleinen loppukesän ja alkusyksyn yöperhoslaji.


title: Hohtopensasyökkönen

text: Hohtopensasyökkönen on melko kookas yöperhonen. Etusiivet ovat kauttaaltaan voimakkaan kiiltävät ja pohjaväriltään tummanruskeat. Rengastäplä ja ulompi poikkiviiru ovat terävärajaiset, vaaleat ja erottuvat selkeästi. Sisempi poikkiviiru on yleensä ruskeampi, voimakkaasti mutkitteleva ja tekee siiven etureunassa jyrkän mutkan kohti siiven tyveä. Poikkiviirujen väliin jäävä siiven osa on jokseenkin tasaleveä ja ulomman poikkiviirun luona väriltään hyvin tumma. Takasiivet ovat terävärajaisesti erottuvaa ruskeaa etureunaa lukuun ottamatta voimakkaan kuparinruskeat. Pään etuosan huulirihmat ovat kokonaan vaaleat. Siipiväli on 47–52 mm.


title: Hohtopensasyökkönen

text: Hohtopensasyökkösen voi sekoittaa vain harvinaisempaan hämypensasyökköseen ("Amphipyra berbera"). Lajien erottaminen toisistaan voi olla varsin hankalaa.


title: Hohtopensasyökkönen

text: Hohtopensasyökköstä tavataan Pohjois-Afrikasta ja Etelä-Euroopasta Keski-Euroopan ja Venäjän läpi aina Japaniin saakka. Suomessa sitä tavataan etelä- ja keskiosissa suunnilleen Vaasa-Joensuu-linjalle saakka. Perhosia voi tavata heinäkuun lopusta lokakuun alkupuoliskolle.


title: Hohtopensasyökkönen

text: Laji viihtyy kosteissa lehdoissa sekä lehti- ja sekametsissä. Aikuiset perhoset lentävät pimeän laskeuduttua ja tulevat valolle, mutta huomattavasti useammin makealla nesteellä kostutetulle syötille. Toukka koteloituu kotelokopan sisään maahan. Muna talvehtii.


title: Hohtopensasyökkönen

text: Toukka elää tammella ("Quercus") ja muutamilla muilla lehtipuilla sekä kuusamilla ("Lonicera") ja syreenillä ("Syringa") .


title: Klaus Hemmerle

text: Klaus Hemmerle (3. huhtikuuta 1929 – 23. tammikuuta 1994) oli saksalainen roomalaiskatolinen piispa. Hän syntyi Freiburg im Breisgaussa, ja hänet vihittiin papiksi 25. toukokuuta 1952. Hänet nimitettiin Aachenin hiippakunnan piispaksi 9. syyskuuta 1975 ja vihittiin piispaksi 8. marraskuuta 1975. Pääkonsekraattorina toimi Johannes Pohlschneider, jota avustivat Hermann Josef Schäufele ja Joseph Ludwig Buchkremer.


title: Joe Kocur

text: Joseph George ”Joe” Kocur (s. 21. joulukuuta 1964) on kanadalainen entinen ammattilaisjääkiekkoilija, pelipaikaltaan oikea laitahyökkääjä.


title: Joe Kocur

text: Kocur pelasi ennen ammattilaisuraansa Yorkton Terriersissä juniorisarja SJHL:ssä ja Saskatoon Bladesissä juniorisarja WHL:ssä. Detroit Red Wings varasi hänet NHL:ään numerolla 88 viidennellä kierroksella. Hänen ammattilaisuransa alkoi Red Wingsin silloisessa farmijoukkueessa Adirondack Red Wingsissä AHL:ssä.


title: Joe Kocur

text: Kocur pelasi ensimmäiset NHL-ottelunsa kaudella 1984–1985 (debyytti helmikuussa 1985) ja vakiinnutti paikkansa seuraavalla kaudella. Hän oli kovaa taklaava alempien ketjujen laitahyökkääjä, joka hoiti myös poliisin roolia. Hänestä ja joukkuetoveristaan Bob Probertista alettiin 1980-luvulla käyttää yhteistä lempinimeä "Bruise Brothers". Kocur oli kaudella 1985–1986, jolla hän sai yhteensä 377 jäähyminuuttia, koko NHL:n jäähytilaston kärkinimi, minkä lisäksi hän oli joukkueensa eniten jäähyminuutteja saanut pelaaja myös kausina 1986–1987 ja 1989–1990. Hän teki NHL-uransa ennätyspisteet, 36 tehopistettä (16 maalia ja 20 syöttöpistettä 71:ssä runkosarjaottelussa), kaudella 1989–1990. Kaikkina muina runkosarjakausina hän teki alle 20 pistettä.


title: Joe Kocur

text: Kocur siirtyi maaliskuussa 1991 New York Rangersiin pelaajakaupassa, jossa Rangers sai hänen lisäkseen Pär Djoosin, ja jossa Red Wingsiin siirtyivät Jim Cummins, Kevin Miller ja Dennis Vial. Siirron jälkeisinä kausina hänen jäähylukemansa laskivat selvästi NHL-uransa alkuvuosiin verrattuna. Vuonna 1994 hän oli voittamassa ensimmäisen kerran urallaan Stanley Cupia. Maaliskuussa 1996 Kocur siirtyi Vancouver Canucksiin pelaajakaupassa, jossa Rangers sai vaihdossa maalivahti Kay Whitmoren. Hän edusti Canucksia vain kauden 1995–1996 lopun.


title: Joe Kocur

text: Kocur pelasi syksyllä 1996, jolloin oli ilman NHL-sopimusta, San Antonio Dragonsissa IHL:ssä ennen kuin palasi saman vuoden joulukuussa Detroit Red Wingsiin. Hän oli voittamassa Red Wingsissä Stanley Cupin mestaruutta vuosina 1997 ja 1998. Hänen viimeiseksi kaudekseen jäi kausi 1998–1999, jolla hän oli sivussa yli 40:stä ottelusta loukkaantumisten vuoksi.


title: Joe Kocur

text: Kocur pelasi 15 kautta kestäneellä NHL-urallaan 820 runkosarja- ja 118 pudotuspeliottelua. Hän teki runkosarjassa yhteensä 162 tehopistettä, 80 maalia ja 82 syöttöpistettä, ja pudotuspeleissä 22 tehopistettä, 10 maalia ja 12 syöttöpistettä. Jäähyminuutteja hänelle kertyi runkosarjassa 2 519 ja pudotuspeleissä 231.


title: Joe Kocur

text: Pelaajauransa jälkeen Kocur toimi 2000-luvun alussa aluksi Detroit Red Wingsin videovalmentajana ja vuosina 2002–2004 apuvalmentajana. Hän on toiminut myös seuran alumniyhdistyksen puheenjohtajana. Kocur on myös perustanut oman yrityksen nimeltä Kocur Enterprises.


title: Tekonahka

text:
Tekonahka on synteettistä materiaalia, joka muistuttaa nahkaa. Keinotekoiset nahat, jotka eivät ime kosteutta on yleensä valmistettu PVC- tai PVC:n ja polyuretaanin yhdistelmästä.
Tekonahkaa käytetään taloudellisista, käytännöllisistä tai ideologisista syistä. Vegaanit käyttävät tekonahkaa, koska vastustavat eläinten tappamista ja niiden ihon käyttämistä vaatteena. Se on yleensä halvempaa kuin aito nahka, on usein helpompi säilyttää ja puhdistaa. Se on myös säänkestävää. Aitoa nahkaa voi joskus olla vaikea erottaa laadukkaasta tekonahasta. Tekonahan ominaisuudet, kuten kestävyys, hoitotarve ja tuntuma, voivat olla lähellä aitoa nahkaa.


title: Joe Son

text: Joseph Hyungmin Son (s. 22. marraskuuta 1970) on korealaissyntyinen näyttelijä ja vapaaottelija.


title: Joe Son

text: Son syntyi Koreassa, mutta muutti Kaliforniaan nuorena. Hänet tunnetaan vapaaottelijana erityisesti ottelustaan Keith Hackneyta vastaan. Hackney voitti ottelun lyötyään Sonia useaan otteseen nivusiin, mikä oli tuolloin sallittua. Son jättäytyi vapaaottelemisesta hävittyään neljä ottelua voitoitta. Hän otteli itse luomallaan tyylillä, jota hän kutsui nimellä ”Joe Son Do”.


title: Joe Son

text: Sonin tunnetuin elokuvarooli oli vuoden 1997 elokuvassa "Austin Powers – kumma jätkä", jossa hän näytteli roistoa nimeltä Random Task. Hän on esiintynyt myös useissa muissa elokuvissa, kuten "".


title: Joe Son

text: Syyskuussa 2011 Son tuomittiin elinkautiseen vankeusrangaistukseen ilman mahdollisuutta ehdonalaiseen vapauteen vuonna 1990 tehdystä väkivaltaisesta joukkoraiskauksesta. Tuolloin Son ja Santiago Lopez Gaitan kaappasivat 19-vuotiaan naisen jouluaattona, ja raiskasivat tämän useita kertoja auton takapenkillä.


title: Joe Son

text: Lokakuussa 2011 elinkautisrangaistustaan suorittanutta Sonia syytettiin sellitoverinsa surmasta.


title: Rasti-Salokylä

text: Rasti-Salokylä on Ranta-Salokylän, Peräsalokylän ja Rastin muodostama kyläkeskus nykyisen Kiteen, entisen Kesälahden kunnan alueella.


title: Rasti-Salokylä

text: Ranta-Salokylä on yksi Rasti-Salokylän kylistä. Ranta-Salokylään kuuluu Aittolahti, Salokylä ja Mäntylahti. Ranta-Salokylässä on Kesälahden mattopesula, korkea Hunonmäen lintutorni, Mäntyrannan leirintäalue, Mäntyrannan yleinen uimaranta, Karwood-tehdas sekä kalasatama. Ennen Ranta-Salokylällä toimi kauppa ja koulu.


title: Rasti-Salokylä

text: Peräsalokylä kuulu myös Rasti-Salokylään. Peräsalokylällä on ampumarata ja Haavikon metsästysmaja.


title: Rasti-Salokylä

text: Rasti on yksi Rasti-Salokylän kylistä. Rastissa toimii Karjalan lomakeskus. Ennen Rastissa toimi koulu. Rastissa on paljon kesäasutusta. Rastin Ulponniemessä pidetään Rasti-Salokylän erilaisia kyläjuhlia.


title: Rasti-Salokylä

text: Ranta-Salokylä ja Rasti sijaitsevat Väärämäentien varrella, kirkasvetisen Puruveden äärellä.


title: Pikisaari

text: Pikisaari voi tarkoittaa seuraavia:


title: 8b/10b-koodaus

text: Tietoliikenteessä 8b/10b on linjakoodaus, jossa 8 bitin jono eli tavu muunnetaan 10 bitin jonoksi, jotta saavutettaisiin balanssi ykkösten ja nollien määrissä (joka joissain käytöissä mahdollistaa tasavirtabalanssin), riippumatta siitä mitä data on. Vähintään 20 bitin pituisessa jonossa on ero ykkösten ja nollien lukumäärässä korkeintaan 2. Pidemmässä bittijonossa ero pienenee suhteessa jonon kokoon.


title: 8b/10b-koodaus

text: IBM-toteutuksen kuvailivat 1983 Al Widmer ja Peter Franaszek.


The Librarian 2 – paluu kuningas Salomonin kaivoksille on järjestyksessään toinen yhdysvaltalaiselle TNT-kaapelikanavalle tuotetuista The Librarian -franchisen televisioelokuvista. Sarjassa huippuälykäs kirjastonhoitaja Flynn Carsen (Noah Wyle) suojelee kirjaston salaisessa osastossa säilytettäviä historiallisia ja usein maagisia esineitä. Se on jatkoa ensimmäiselle osalle "The Librarian – kohtalon keihäs" (2004).


title: The Librarian 2 – paluu kuningas Salomonin kaivoksille

text: Tämä televisioelokuvasarjan toinen osa alkaa vuoden kuluttua edellisen osan tapahtumista. Flynn Carsen on muuttanut äitinsä luota. Vaarallisilla etsintämatkoillaan hän on löytänyt muun muassa kristallikallon. Palattuaan kotiin syntymäpäiväjuhliltaan hän havaitsee asuntonsa myllätyn. Flynniltä ryöstetään hänelle postissa samana päivänä lähetetty kirje. Kirjeessä oli Kuningas Salomonin kaivoksien sijainnista vihjeitä antava kartta. Flynnin esimiehen Judsonin (Bob Newhart) mukaan kaivokseen kätketty Salomonin kirja antaa lukijalleen vallan hallita aikaa ja avaruutta, joten kirja on pidettävä salassa. Flynn lähtee varkaan perään.


text: Sarjan seuraava osa oli "The Librarian 3 – Juudaksen maljan kirous" (2008).


title: Fast & Furious 6

text: Fast & Furious 6 (tunnettu myös nimillä Fast & Furious V6 ja Fast Six) on vuonna 2013 ensi-iltansa saanut yhdysvaltalainen toimintaelokuva, jonka on ohjannut Justin Lin. Elokuva on "Hurjapäät"-elokuvasarjan kuudes osa. Pääosia näyttelevät Paul Walker ja Vin Diesel. Elokuvan edeltäjä on "Fast & Furious 5".


title: Fast & Furious 6

text: DSS:n agentit Luke Hobbs sekä hänen parinsa Riley Hicks tutkivat hyökkäystä, jonka brittiläisen entisen sotilaan Owen Shaw'n joukko on tehnyt Venäjän sotilassaattueeseen. Hobbs pyytää Domilta apua Shaw'n kiinniottamiseen ja näyttää kuvan pitkään kuolleeksi luullusta Domin rakkaasta, Letty Ortizista. Dom ja hänen ryhmänsä suostuvat tehtävään vastineeksi armahduksesta, jonka jälkeen he voisivat palata takaisin kotiinsa Yhdysvaltoihin.


title: Fast & Furious 6

text: Lontoossa Shaw'n piilopaikka löytyy, mutta tämä paljastuukin ansaksi, kun poliisien keskittyessä häneen, hänen ryhmänsä iskee Interpolin päärakennukseen. Shaw pakenee autolla räjäyttäen piilopaikkansa takanaan ja tuhoten samalla suurimman osan poliiseista niin, että Dom, Brian, Tej, Han, Gisele, Hobbs ja Riley jatkavat hänen jahtaamistaan. Letty saapuu auttamaan Shaw'ta ja ampuu Domia ennen kuin he onnistuvat pakenemaan. Ryhmän päästyä takaisin päämajaan Hobbs kertoo heille Shaw'n kokoavan useista osista tappavaa asetta, jonka hän aikoo myydä eniten tarjoavalle. Samaan aikaan Shaw'lle paljastuu, että Lettyllä oli suhde Domiin, mutta tämä kärsii muistinmenetyksestä.


title: Fast & Furious 6

text: Domin ryhmä saa tietää, että Shaw pitää yhteyttä Brianin vangitsemaan huumeparoniin, Anthony Bragaan. Brian palaa vankina takaisin Yhdysvaltoihin kuulustelemaan Bragaa, joka kertoo Lettyn selvinneen räjähdyksestä, jonka oli luultu tappaneen tämän. Shaw otti hänet omaan ryhmäänsä muistinmenetyksen jälkeen. FBI:n avulla Brian vapautuu vankilasta ja palaa takaisin muun tiimin luo Lontooseen. Dom haastaa Lettyn katukilpailuun. Tämän jälkeen hän palauttaa Lettylle kaulakorun, jota on säilyttänyt. Lettyn lähdettyä Shaw tarjoaa Domille mahdollisuutta häipyä uhkailemalla hänen perhettään, mutta Dom kieltäytyy.


title: Fast & Furious 6

text: Tej seuraa Shaw'n hyökkäystä NATOn tukikohtaan Espanjassa. Shaw hyökkää hänen haluamaansa mikrosirua kuljettavan sotilassaattueen kimppuun. Domin ryhmä häiritsee Shaw'ta, joka tuhoaa autoja tankillaan. Brian ja Roman saavat aiheutettua siihen vahinkoa, minkä seurauksena Letty heitetään pois ja Dom pelastaa hänet. Shaw ja hänen ryhmänsä saadaan kiinni, mutta hän on kidnapannut Mian. Hobbsin on pakko vapauttaa Shaw ja tämä lähtee häntä salaa auttaneen Rileyn kanssa. Letty päättää jäädä Domin kanssa.


title: Fast & Furious 6

text: Shaw'n ryhmällä on valtava lentokone liikkumassa kiitotiellä, kun Domin ryhmä jahtaa sitä, Dom, Letty ja Brian ovat sen sisällä. Kone yrittää lentoonlähtöä, mutta siinä roikkuvat autot aiheuttavat ylipainoa. Gisele uhraa itsensä pelastamalla samalla Hanin. Letty tappaa Rileyn ja pakenee, mutta Dom lähtee Shaw'n ja mikrosirun perään. Koneen tippuessa maahan Shaw heitetään ulos siitä ja Dom ajaa autolla ulos räjähtävästä koneesta. Dom antaa tämän jälkeen sirun Hobbsille turvatakseen heidän vapautensa.


title: Fast & Furious 6

text: Dom ja ryhmä palaavat Torettojen perheen vanhaan kotiin Los Angelesiin. Hobbs sekä hänen kanssaan nyt työskentelevä Elena saapuvat vahvistamaan heidän saamat armahdukset. Elena hyväksyy Domin jäävän Lettyn kanssa. Romanin siunatessa ruokapöydän, Dom kysyy Lettyltä muistaako tämä vieläkään. Tämä vastaa ei, "mutta se tuntuu kodilta".


title: Fast & Furious 6

text: Elokuva päättyy takautumaan "istä", jossa Han kuolee.


title: USB 3.0

text: USB 3.0 on järjestyksessä toinen suuri uudistus USB (engl. Universal Serial Bus) sarjaväyläarkkitehtuuriin. Vuonna 2008 esitelty USB 3.0 tarjoaa uuden siirtotilan nimeltään "SuperSpeed" (eroaa USB 2.0 -liitännästä liittimen sinisen värin tai liittimessä olevan SS-kirjainyhdistelmän perusteella), joka mahdollistaa tiedon siirtämisen jopa 5 Gbit/s (625 MB/s) nopeudella; yli kymmenen kertaa nopeammin kuin USB 2.0, jonka siirtonopeus on 480 Mbit/s (60 MB/s).USB 3.0:n arkkitehtuuria käytetään USB 2.0:n (Full Speed, Low Speed, High Speed) ja USB 3.0:n (Super Speed) samanaikaiseen hyödyntämiseen, mikä mahdollistaa taaksepäin yhteensopivuuden. Liittimet mahdollistavat myös yhteensopivuuden uudemmille laitteille eli USB 3.0-laitetta voi käyttää USB 2.0-portissa hitaammalla nopeudella.


title: USB 3.0

text: Buffalo Technology julkisti ensimmäisen USB 3.0:aa käyttävän laitteen marraskuussa 2009, kun taas ensimmäiset sertifioidut USB 3.0 kuluttajalaitteet esiteltiin 5 tammikuuta 2010, Las Vegasin Consumer Electronics Showssa (CES).


title: USB 3.0

text: Asus ja Gigabyte julkaisivat ensimmäiset USB 3.0 -liitäntäiset emolevyt 5. tammikuuta 2010.


title: USB 3.0

text: Linuxin ydin on tukenut USB 3.0:aa syyskuussa 2009 julkaistusta versiosta 2.6.31 alkaen.


title: USB 3.0

text: Windows 8 oli ensimmäinen Microsoftin käyttöjärjestelmä, jossa oli sisäänrakennettu USB 3.0 -tuki. Microsoftin ajurit, jotka tuovat tuen Windows 7:ään ovat kehitteillä. Kolmannen osapuolen ajureita on ollut saatavilla jo pitkään.


title: USB 3.0

text: Standardiin USB 3.0 liittimeen voidaan liittää tavallinen USB 2.0 -laite. Täysikokoiset liittimet ovat yhteensopivia myös toisinpäin eli USB 3.0 -laitteen voi liittää USB 2.0 -liitäntään. USB 3.0- ja 2.0 -liittimet ovat fyysisiltä mitoiltaan samankokoisia, ainoat erot ovat USB 3.0:n ja 2.0:n välillä ovat USB 3.0:n ylimääräiset nastat liittimen sisällä, sekä liittimen sininen väri. Micro-liittimessä USB 3.0:n lisäkontaktit 6-10 ovat ikään kuin erillisessä liittinrungossa, joka on vanhan USB micro -liittimen jatkeena.


title: USB 3.0

text: USB 3.0:n tuki on laitteesta riippuen hyvin vaihteleva. Vaikka käyttöjärjestelmä tukisikin sitä, ei se tarkoita sitä, että käytettävä laite tukisi sitä. Linux-ydin on tukenut USB 3.0:aa versiosta 2.6.31, joka julkistettiin syyskuussa 2009. Myös Windows 7 tukee USB 3.0:aa, mikäli siihen ladataan valinnainen ajuri.


title: Toni Tirri

text: Toni Tirri (1980 – 6. huhtikuuta 2014) oli suomalainen sarjakuvantekijä. Hän julkaisi vuodesta 1998 kalentereita ja sarjakuvakokoelmia, joissa esiintyi leppäkerttu Leppiz.


title: Hämypensasyökkönen

text: Hämypensasyökkönen ("Amphipyra berbera") on yleisehkö loppukesän yöperhoslaji.


title: Hämypensasyökkönen

text:
Hämypensasyökkönen on suhteellisen kookas, tummanruskea yöperhonen, jonka siipien pinta on melko kiiltävä. Etusiivet ovat pohjaväriltään tummanruskeat. Rengastäplä ja ulompi poikkiviiru ovat vaaleat ja erottuvat selvästi. Sisempi poikkiviiru on sävyltään ruskeampi, ja mutkittelustaan huolimatta se on siiven etureunassa lähes suora. Poikkiviirut eivät ole yhdensuuntaiset, vaan niiden väliin jäävä alue on siiven takareunassa huomattavasti kapeampi kuin siiven etureunassa, eikä siiven keskivaiheilla näkyvä tumma varjostuma kosketa ulompaa poikkiviirua. Takasiivet ovat etureunastaan ruskeat, mutta muuten kuparinruskeat. Etureunan väri sulautuu siipeen ilman selvää rajaa, ja siipisuonet näkyvät takasiivissä yleensä muuta siipeä tummempina. Imukärsän sivuilla sijaitseat huulirihmat ovat tummat ja niissä on vaalea kärki. Siipiväli on 47–52 mm.
Hämypensasyökkönen muistuttaa huomattavan paljon yleisempää hohtopensasyökköstä ("Amphipyra pyramidea"), josta se tunnistettiin omaksi lajikseen vasta vuonna 1968. Joskus lajin varmistamiseksi perhosen genitaalien tutkiminen voi olla tarpeen.


title: Hämypensasyökkönen

text: Lajin levinneisyysalue ulottuu Pohjois-Afrikasta Keski-Euroopan poikki Baltiaan ja eteläiseen Skandinaviaan. Suomessa hämypensasyökkönen on etelärannikon ja Lounais-Suomen laji, josta ei ole juurikaan havaintoja Pori–Kouvola-linjan pohjoispuolelta. Perhosia voi tavata heinäkuun lopulta syyskuun lopulle.


title: Hämypensasyökkönen

text: Laji on kosteapohjaisten, erityisesti tammea kasvavien lehto- ja sekametsien asukki. Sitä tavataan yleensä yksitellen, mutta voi olla sopivalla paikalla runsaskin. Perhoset lentävät hämärässä ja tulevat valolle, mutta huomattavasti helpommin syötille. Täysikasvuinen toukka koteloituu kotelokopan sisään maahan. Muna talvehtii.


title: Hämypensasyökkönen

text: Toukka elää erityisesti tammilla ("Quercus"), mutta kelpuuttaa ravinnokseen myös muita lehtipuita.


title: Evaristus Thatho Bitsoane

text: Evaristus Thatho Bitsoane (17. syyskuuta 1938 – 17. heinäkuuta 2010) oli lesotholainen roomalaiskatolinen piispa. Hänet vihittiin papiksi 19. joulukuuta 1964 ja nimitettiin Qacha's Nekin hiippakunnan piispaksi 17. heinäkuuta 1981. Piispaksi vihkiminen seurasi 11. lokakuuta. Pääkonsekraattorina toimi Alfonso Liguori Morapeli, jota avustivat George Francis Daniel ja Paul Khoarai.


title: Evaristus Thatho Bitsoane

text: Bitsoane johti hiippakuntaansa, kunnes kuoli 71 vuoden iässä.


title: Julkisuus

text: Julkisuudella on useita määritelmiä riippuen aihealueesta jossa termiä käytetään. Teoreettisesti julkisuuden (, ) voidaan nähdä olevan sosiaalisen elämän alue, jonne kokoonnutaan saamaan tietoa, keskustelemaan ja tunnistamaan yhteiskunnan ongelmia ja vaikuttamaan poliittiseen toimintaan. Tällöin julkisuus on median avulla tuotettu "diskursiivinen tila, jossa yksilöt ja ryhmät kokoontuvat keskustelemaan yhteisistä kiinnostuksen aiheista ja, missä mahdollista, muodostamaan yhteisen mielipiteen".


title: Julkisuus

text: Julkisuus voidaan nähdä myös viestinnän työkaluna; tätä merkitystä vastaa englannin termi "publicity". Tällöin julkisuus merkitsee julkisen näkyvyyden saamista halutulle asialle. Tässä kontekstissa julkisuus voi olla myös kielteistä eli aiheuttaa imagohaittaa sen kohteena olevalle tuotteelle, toimijalle tai hankkeelle.


title: Julkisuus

text: Viranomaistoiminta on määritelty Suomessa julkiseksi julkisuuslaissa. Samoin oikeudenkäynnit ja niiden asiakirjat on määritelty julkisiksi, paitsi poikkeustapauksissa.


title: Julkisuus

text: Jürgen Habermas tutki väitöskirjassaan julkisuuden sfäärin rakennemuutosta 1800-luvulta nykyaikaan. Hänen mukaansa julkisuus itsenäisenä yhteiskunnan sfäärinään muotoutui 1700- ja 1800-luvun Englannissa. Aiemmin vallinneessa feodaalisessa yhteiskunnassa julkisuus oli olemassa ns. edustavana julkisuutena, jossa ruhtinas ja hänen säätynsä saattoi edustaa omaa valtaansa kansan asemasta, ja kirkko edusti jumalallista auktoriteettia.


title: Julkisuus

text: Muun muassa maailmankaupan ja yksityisen tavaratuotannon kasvun myötä poliittinen valtio ja epäpoliittinen kansalaisyhteiskunta eriytyivät, jolloin syntyi tarve itsenäiselle julkisuuden sfäärille. Valtion erkaantuessa kansalaisyhteiskunnasta se eriytyi myös monarkin persoonasta ja muusta hovista. Samalla perhe eriytyi omaksi intiimisfäärikseen. Julkisuuden sfääri rakentui valtiollis-oikeudellisen ja yksityisen elämänpiirin väliin.


title: Julkisuus

text: Habermas jakaa julkisuuden sfäärin kolmeen osaan: poliittiseen, kirjalliseen ja kulttuuriseen julkisuuteen. Hänen mukaansa kansalaisyhteiskunnan ja valtion välitys on erityisesti poliittisen julkisuuden tehtävä - toisin sanoen, poliittisen julkisuuden tulee alistaa julkinen valta yksityisen sfäärin tarpeille. Ideaalitilanteessa tämä toteutuu siten, että persoonat nousevat yksityisestä elämänpiiristä julkisuuden sfääriin keskustelemaan avoimesti yleisestä intressistä. Julkisuuden sfäärissä syntyy yleinen mielipide, jonka tarkoitus on vaikuttaa julkisen vallan toimintaan sekä tarkkailla sitä. Habermasin mukaan tässä prosessissa on olennaista ns. "diskursiivinen tahdon muodostus", ts. avoimen, tasa-arvoisen ja pakottoman keskustelun kautta muodostuva tahto.


title: Julkisuus

text: Habermasin mukaan julkisuuden rakennemuutoksen myötä yksityisten kansalaisten mahdollisuudet vaikuttaa julkiseen valtaan (sekä lainsäädäntö- että toimeenpanovaltaan) julkisen keskustelun kautta ovat kadonneet, ja keskustelu on siirtynyt erilaisten yhteiskunnallisten organisaatioiden sisälle ja niiden väliseksi. Habermasin mukaan nämä organisaatiot eivät pyri julkiseen keskusteluun, vaan neuvottelemaan valtion kanssa "suljettujen ovien takana". Samalla rationaalin argumentoinnin periaate on korvattu neuvotteluissa syntyvillä kompromisseilla.


title: Julkisuus

text: Habermas kuvaa tätä prosessia "uusfeodalisoitumiseksi". Hän kirjoittaa:


title: Julkisuus

text: Rakennemuutoksen myötä julkisuus ei ole enää keskustelevan ja järkeilevän yleisön rationaalia tahdonilmausta, vaan eräänlaista ylhäältä päin tuotettua "spektaakkelia". Samalla julkisuutta aletaan manipuloida ja päätökset ainoastaan legitimoidaan julkisuudessa. Habermas näkee mielipidemittaukset ja gallupit enemmän mielipiteiden markkinointina kuin niiden "selvittämisenä": gallupit ovat hänen mukaansa itse asiassa keino vaikuttaa mielipiteisiin ja vaalikäyttäytymiseen. Habermasin mukaan sosiaalibyrokratian, korporativismin ja monopolismin synty merkitsevät porvarillis-liberaalin julkisuuden romahdusta, joka tekee tilaa näytösluonteiselle ja manipuloivalle julkisuudelle.


title: Julkisuus

text: Julkisuuden rakennemuutos näkyy myös siinä, että kaupallinen sanomalehdistö syrjäyttää poliittisen, jolloin kirjallinen julkisuus rappeutuu yleisön eriytyessä. Samalla julkisuus muuttuu järkeilystä kulutukseksi, ja kulttuurikeskustelu ja kulttuurin tuottaminen muuttuu kulttuuritavaroiden kulutukseksi.


title: Suomenhierakka

text: Suomenhierakka ("Rumex pseudonatronatus") on Luoteis-Euroopassa harvinaisena kasvava hierakkalaji.


title: Suomenhierakka

text: Suomenhierakka kasvaa 50–120 senttimetriä korkeaksi. Se muistuttaa suuresti hevonhierakkaa ("Rumex longifolius"), josta se eroaa lehtien mitoissa ja hedelmäverhiöiden muodossa.


title: Suomenhierakka

text: Suomenhierakka kasvaa Suomessa melko harvinaisena alkuperäiskasvina Pohjanlahden merenrannoilla, paikoin Merenkurkussa se on aivan yleinen. Muualla Suomessa suomenhierakka on uustulokaskasvi, eteläisimmässä maassa jokseenkin yleinen.


title: András Gárdos

text: András Gárdos (s. 9. tammikuuta 1991) on unkarilainen jalkapalloilija, joka edustaa Englannin toiseksi korkeimmalla tasolla pelaavaa Sheffield Unitedia. Hän aloitti uransa unkarilaisen Ferencvárosi TC:n riveissä.


title: Suomenröyhytatar

text: Suomenröyhytatar eli suomentatar ("Aconogonon" × "fennicum") on röyhytattariin kuuluva lajiristeymä, joka on alppiröyhytattaren eli alppitattaren ("Aconogonon alpinum") ja laavaröyhytattaren eli laavatattaren ("Aconogonon weyrichii") risteymä.


title: Suomenröyhytatar

text: Suomenröyhytatar on kookas monivuotinen ruoho ja kasvaa 100–170 cm korkeaksi. Kantalajeistaan se muistuttaa enemmän laavaröyhytatarta, johon verrattuna suomenröyhytattaren lehdet ovat kapeammat ja alta vähemmän karvaiset. Kasvutapa on pensasmainen. Kukkii heinä–elokuussa ja kellanvalkoisin monikukkaisin röyhykukinnoin, jotka eivät haise hyvältä.


title: Suomenröyhytatar

text: 2000-luvulla lajista on tullut Suomessa yleinen viljelykarkulainen karkulaisena tienvarsilla ja joutomailla.


title: Suomenröyhytatar

text: Suomenröyhytatarta kasvatetaan Suomessa yleisenä koristekasvina ja käytetään mm. näkösuojakasvina koristepensaiden sijaan. Se on suomalainen perinnekasvi.


title: Arduino Bertoldo

text: Arduino Bertoldo (30. joulukuuta 1932 – 3. huhtikuuta 2012) oli italialainen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Folignon hiippakunnan piispaksi 10. lokakuuta 1992. Piispaksi vihkiminen seurasi 21. marraskuuta. Pääkonsekraattorina toimi Divo Zadi, jota avustivat Giovanni Benedetti ja Decio Lucio Grandoni. Bertoldo asetettiin virkaansa 20. joulukuuta.


title: Arduino Bertoldo

text: Bertoldo jäi eläkkeelle 3. heinäkuuta 2008.


title: Junior Soprano

text: Corrado "Junior" Soprano on kuvitteellinen henkilö HBO:n tuottamassa tv-sarjassa "Sopranos". Hän on sarjan päähenkilön Tony Sopranon setä ja hänellä on mutkikas suhde hänen kanssaan. Junior ei ole naimisissa.


title: Junior Soprano

text: HBO:n profiili: http://www.hbo.com/the-sopranos/cast-and-crew/corrado-junior-soprano/index.html


title: Luther (televisiosarja)

text: Luther on BBC:n tuottama englantilainen rikosdraamasarja, jonka pääosassa on Idris Elban esittämä rikosylikomisario John Luther. Sarja sai ensiesityksensä Iso-Britanniassa BBC Onella vuonna 2010 ja sitä on tehty neljä tuotantokautta. Viidennen tuotantokauden kuvaukset alkoivat alkuvuodesta 2018. Suomessa sarjaa on esittänyt Yle TV2.


title: Luther (televisiosarja)

text: Kriitikot ovat ylistäneet Idris Elbaa hänen roolistyöstään John Lutherina, ja hän on saanut roolistaan useita palkintoja.


title: Luther (televisiosarja)

text: Sarjan päähenkilö on lontoolainen poliisi, rikoskomisario John Luther (Idris Elba), joka työskentelee vakavien rikosten yksikössä. Luther on työlleen omistautunut, pakkomielteinen ja väkivaltainen poliisi. Luther maksaa kuitenkin kovaa hintaa omistautumisestaan: hän ei ole koskaan pystynyt pitämään siviilielämäänsä erossa tutkimistaan rikoksista.


title: Luther (televisiosarja)

text: Lutherille työ on aina tärkeintä. Hänen omistautumisensa on sekä kirous että siunaus, niin hänelle itselleen että hänen läheisilleen. Sarjan ensimmäisessä jaksossa hän tutkii psykopaatti-murhaajaa Alice Morgania (Ruth Wilson). Luther ei kuitenkaan pysty pidättämään Alicea todistusaineiston puuttumisen vuoksi, mutta sarjan edetessä, Alicesta tulee sekä Lutherin vihollinen että kumppani.


title: Luther (televisiosarja)

text: Roolistyöstään John Lutherina ylistetty Idris Elba on roolistaan Golden Globe -palkinnon kategoriassa Paras miespääosa minisarjassa tai televisioelokuvassa vuonna 2011, Critics’ Choice Television Awards -palkinnon, NAACP Image Awards -palkinnon sekä SAG-palkinnon. Sarja sai myös 11 Primetime Emmy -ehdokkuutta.


title: Pedro Rubiano Sàenz

text: Pedro Rubiano Sáenz (s. 13. syyskuuta 1932) on kolumbialainen roomalaiskatolinen arkkipiispa ja kardinaali. Hänet vihki papiksi Julio Caicedo Téllez 8. heinäkuuta 1956, ja hänet nimitettiin Cúcutan hiippakunnan piispaksi 2. kesäkuuta 1971. Piispaksi vihkiminen seurasi 11. heinäkuuta. Pääkonsekraattorina toimi Ángelo Palmas, jota avustivat Alberto Uribe Urdaneta ja Alfredo Rubio Díaz.


title: Pedro Rubiano Sàenz

text: 26. maaliskuuta 1983 Rubiano Sáenz sai nimityksen Calin arkkihiippakunnan koadjuuttoriarkkipiispaksi. 7. helmikuuta 1985 hänestä tuli Calin arkkipiispa. 27. joulukuuta 1994 hänet nimitettiin Bogotán arkkipiispaksi, jonka virkaan hänet asetettiin 11. helmikuuta 1995.


title: Pedro Rubiano Sàenz

text: Rubiano Sáenz ylennettiin kardinaaliksi 21. helmikuuta 2001. Hänet asetettiin Trasfigurazione di Nostro Signore Gesù Criston kardinaalipapiksi 25. helmikuuta. Hän osallistui vuoden 2005 konklaaviin. Hän jäi eläkkeelle 8. heinäkuuta 2010.


title: Baja Californian aavikko

text: Baja Californian aavikko on aavikkoalue Meksikossa, Kalifornian niemimaalla. Se käsittää niemimaan läntisen osan ja ulottuu sekä Baja Californian että Baja California Surin osavaltioihin. Pinta-alaltaan se on noin 77 000 neliökilometriä.


title: Baja Californian aavikko

text: Baja Californian aavikolla on monenlaisia elinympäristöjä, rannikkodyynejä, tasankoja ja vuoristoja. Korkeimmillaan aavikon keskisessä osassa vuoristoalueet kohoavat 1000–1500 metriin. Aavikko on eristyksissä muista vastaavista ympäristöistä, joten sinne on kehittynyt monia kotoperäisiä eliölajeja. Kaikkiaan alueella kasvaa lähes 500 kasvilajia ja elää 4 sammakkoeläin-, 43 matelija-, noin 200 lintu- ja yli 50 nisäkäslajia. Kasveista peräti 23 prosenttia on kotoperäisiä. Nisäkkäistä vain tällä alueella elävät taskuhyppyrottiin kuuluva "Dipodomys gravipes" ja siiseleihin kuuluva "Spermophilus atricapillus".


title: Huhtikuun tytöt

text: Huhtikuun tytöt on kirjailija Reijo Mäen Vares-kirjasarjan viidestoista osa. Se julkaistiin vuonna 2004. Kirjan nimi viittaa kolmeen nuoreen naiseen, jotka katosivat salaperäisesti Turussa huhtikuussa vuonna 1983. Tapaus on selvittämättömänä kansakunnan kollektiivinen trauma. Vares kaivelee tapausta aiheesta lehtijuttua tekevän toimittaja Ruuhion pyynnöstä ja löytää uusia johtolankoja, jotka vievät yllättäville ja vaikutusvaltaisille tahoille. Vares ratkaisee tapauksen lähinnä onnella.


title: Huhtikuun tytöt

text: Helsingin Sanomien Tommi Aitio arvioi Mäen dekkarien käyvän vuosi vuodelta levottomammiksi. Vares on supersankari, joka operoi sujuvasti reaalimaailman ja oman todellisuutensa lainalaisuuksien välisellä ei-kenenkään-maalla. Turun Sanomien Kimmo Rantasen arvion mukaan lörpöttely on aiempaa vähemmän tai sitten vitsit ovat parempia. Huhtikuun tytöt oli ilmestymisvuonnaan kolmanneksi myydyin kotimainen kaunokirja ja sitä ostettiin 82 900 kappaletta.


title: Huhtikuun tytöt

text: Kirjasta on myös tehty elokuva "Vares – Huhtikuun tytöt", joka tuli ensi-iltaan 20. huhtikuuta 2011. Sen on ohjannut Lauri Törhönen. Jussi Varesta esittää Antti Reini.


title: Maria Bellucci

text: Maria Bellucci (s. 27. kesäkuuta 1977) on unkarilainen pornonäyttelijä. Hän aloitti näyttelemisen pornoelokuvissa 19-vuotiaana ja on näytellyt yli kahdessasadassa elokuvassa.


title: Kuba Giermaziak

text: Jakub "Kuba" Giermaziak (s. 9. heinäkuuta 1990 Gostyń, Puola) on puolalainen moottoriurheilija. Hän on aloitti formulauransa vuonna 2007 Eurocup Formula Renault 2.0-sarjassa. Hän ajoi Motopark Academy-tallissa. Giermaziak sijoittui ensimmäisellä kaudellaan sarjassa kymmenenneksi. Hän jatkoi sarjassa vuonna 2008, mutta jäi sarjan 18:ksi. Hän ajoi samalla kaudella Formula Renault 2.0 NEC-sarjassa ottaen 5 palkintokorokesijaa ja sijoittuen sarjan kuudenneksi. Giermaziak jatkoi vielä kolmannen kauden Eurocup Formula Renault-sarjassa. Hän ajoi yhden palkintokorokesijan ja sijoittui sarjan loppupisteissä yhdeksänneksi. Vuonna 2010 Giermaziak siirtyi ajamaan Porsche Supercup-sarjaa. Siellä hän sijoittui sarjan 10:ksi. Giermaziak jatkoi sarjassa vuonna 2011. Hän saavutti kaksi voittoa sarjasta ja sijoittui sarjan kolmanneksi. Hän oli ajanut samana vuonna myös Formula 3 Euroseries-sarjassa. Vuonna 2012 Giermaziak jatkoi Porsche Supercupissa sijoittuen loppupisteissä seitsemänneksi. Vuonna 2013 hän saavutti kaksi kolmossijaa kauden aikana sijoittuen sarjan viidenneksi. Vuonna 2014 Giermaziak keräsi kaksi paalupaikkaa ja kolme voittoa sijoittuen sarjan toiseksi.


title: Raven Alexis

text: Raven Alexis (s. 28. tammikuuta 1987) on yhdysvaltalainen pornonäyttelijä. Hän oli aktiivisena vuosina 2009-2011.


title: Raven Alexis

text: Alexis väitti vuonna 2011 sairastavansa muun muassa aivoihin levinnyttä maksasyöpää. Hänen myöhempi väitteensä täydellisestä paranemisesta synnytti laajalle levinneitä huhuja, joiden mukaan koko syöpätarina oli keksitty.


title: Fidèle Nsielele Zi Mputu

text: Fidèle Nsielele Zi Mputu (s. 21. heinäkuuta 1950 Kinshasa) on kinshasankongolainen roomalaiskatolinen piispa. Hänet vihittiin papiksi 26. syyskuuta 1976 ja nimitettiin Kisantun hiippakunnan piispaksi 10. kesäkuuta 1994. Piispaksi vihkiminen seurasi 25. syyskuuta 1994. Pääkonsekraattorina toimi Frédéric Etsou-Nzabi-Bamungwabi, jota avustivat Gabriel Kembo Mamputu ja Joachim Mbadu Kikhela Kupika.


title: Gabriel Kembo Mamputu

text: Gabriel Kembo Mamputu (19. syyskuuta 1935 Madimba-Kimfinda – 26. elokuuta 2016) oli kinshasankongolainen roomalaiskatolinen piispa. Hänet vihittiin papiksi 23. kesäkuuta 1963 ja nimitettiin Matadin hiippakunnan piispaksi 21. kesäkuuta 1988. Piispaksi vihkiminen seurasi 2. lokakuuta. Pääkonsekraattorina toimi Joseph-Albert Malula, jota avustivat Laurent Monsengwo Pasinya ja Antoine Mayala ma Mpangu.


title: Gabriel Kembo Mamputu

text: Kembo Mamputu jäi eläkkeelle 21. syyskuuta 2010.


title: Antoine Mayala ma Mpangu

text: Antoine Mayala ma Mpangu (3. maaliskuuta 1926 – 31. maaliskuuta 1993) oli kinshasankongolainen roomalaiskatolinen piispa. Hänet vihittiin papiksi 14. heinäkuuta 1957 ja nimitettiin Kisantun hiippakunnan koadjuuttoripiispaksi sekä Flenucletan titulaaripiispaksi 30. elokuuta 1971. Piispaksi vihkiminen seurasi 21. marraskuuta. Pääkonsekraattorina toimi Bruno Torpigliani, jota avustivat Pierre Kimbondo ja Simon N'Zita Wa Ne Malanda.


title: Antoine Mayala ma Mpangu

text: 27. huhtikuuta 1973 Mayala ma Mpangusta tuli Kisantun piispa, jona hän toimi kuolemaansa saakka.


title: Bruno Torpigliani

text: Bruno Torpigliani (15. huhtikuuta 1915 – 3. toukokuuta 1995) oli italialainen roomalaiskatolinen arkkipiispa. Hänet vihittiin papiksi 24. lokakuuta 1937 ja nimitettiin Mallianan titulaariarkkipiispaksi sekä apostoliseksi nuntiukseksi El Salvadoriin ja Guatemalaan 1. syyskuuta 1964. Piispaksi vihkiminen seurasi 25. lokakuuta. Pääkonsekraattorina toimi Amleto Giovanni Cicognani, jota avustivat Antonio Samorè ja Telesforo Giovanni Cioli.


title: Bruno Torpigliani

text: 3. elokuuta 1968 Torpigliani sai nimityksen apostoliseksi nuntiukseksi Kongoon ja 6. kesäkuuta 1973 Filippiineille. Hän osallistui Vatikaanin toiseen kirkolliskokoukseen. Hän jäi eläkkeelle huhtikuussa 1990.


title: Hyvelänjärvi

text: Hyvelänjärvi oli järvi Nummen kirkonkylän itäpuolella nykyisen Lohjan alueella. Se kuivatettiin viljelykselle 1850-luvulla. Paikka tulvii edelleen keväisin ja on lintujen muuttomatkallaan suosima levähdypaikka.


title: Iro Haarla

text: Iro Helena Maaria Haarla-Krokfors (s. 7. marraskuuta 1956 Tampere) on suomalainen jazzpianisti, -harpisti, -kosketinsoittaja, säveltäjä ja yhtyeenjohtaja. Hän opiskeli pianonsoittoa ja säveltämistä Sibelius-Akatemiassa Helsingissä 1970-luvulla. Hän soitti puolisonsa Edward Vesalan yhtyeissä 1970-luvun loppupuolelta saakka ja toimi myös Vesalan musiikin sovittajana. Vesalan kuoleman 1999 jälkeen Haarla aloitti soolouran. Hän on soittanut myös mm. RinneRadion ja UMO Jazz Orchestran kanssa. Haarlan nykyinen puoliso on basisti Ulf Krokfors.


title: Iro Haarla

text: Suomen Jazzliitto myönsi Haarlalle vuoden 2006 Yrjö-palkinnon.


title: Iro Haarla

text: Iro Haarlan vanhemmat olivat oopperalaulaja Helena Salonius ja näyttelijä Saulo Haarla.


title: Lattayökkönen

text: Lattayökkönen ("Amphipyra tragopoginis") on loppukesän yleinen yöperhonen.


title: Lattayökkönen

text: Lattayökkönen on varsin ”tavallisennäköinen” laji, joka on kuitenkin helppo tunnistaa. Etusiivet ovat tummanruskeat mutta kauttaaltaan tumman kehnän peittämät, vain kärkiosastaan hieman vaaleammat. Siiven pinta on voimakkaasti kiiltävä. Hyvin tunnusomaisena piirteenä etusiiven keskivaiheilla on kolmesta mustasta pisteestä muodostuva kuvio. Takasiivet ovat harmaanruskeat, tyviosastaan vaaleammat. Siipiväli on 33–41 mm.


title: Lattayökkönen

text: Lattayökköstä tavataan Euroopassa Portugalista ja Britteinsaarilta läntiseen Siperiaan ja Pohjois-Intiaan. Ihmisen mukana lattayökkönen on levinnyt myös Pohjois-Amerikkaan. Suomessa se on yleinen laji, jota tavataan ainakin Kemin korkeudelle saakka. Perhonen lentää elokuun alusta syyskuun lopulle lennon huipun osuessa syyskuun alkuun.


title: Lattayökkönen

text: Lattayökkönen on erityisesti kulttuuriympäristöissä viihtyvä perhonen, jota tavataan kuitenkin myös metsissä ja jopa soilla. Perhonen lentää pimeän turvin ja tulee helposti sekä valolle että syötille. Toukkia tavataan touko-kesäkuussa. Täysikasvuisena toukka laskeutuu maahan, rakentaa itselleen kotelokopan ja koteloituu sen sisään. Muna talvehtii.


title: Lattayökkönen

text: Lattayökkönen lepää tunnusomaisesti siivet leveässä asennossa ja pää alaspäin. Jos lepäävää perhosta häiritään, se pakenee mieluummin juosten kuin nousee lentoon.


title: Lattayökkönen

text: Toukka on polyfagi ja elää monilla ruohovartisilla kasveilla.


title: Imelda May

text: Imelda Mary Higham (o.s. Clabby, s. 10. heinäkuuta 1974), joka tunnetaan taiteilijanimellä Imelda May, on irlantilainen laulaja ja muusikko. Hän aloitti muusikon uransa 16-vuotiaana ja julkaisi debyyttialbuminsa vuonna 2005. Hän soittaa myös bodhránia ja kitaraa. Hän sai parhaan naisartistin Meteor Awards -palkinnon vuonna 2009.


title: Imelda May

text: May oli avioliitossa muusikko Darrel Highamin kanssa ja heillä on yhteinen lapsi. Highamin soololevyllä "High Class Baby" May lauloi kaksi laulua, jotka äänitettiin helsinkiläisessä Hideout-studiossa vuonna 1998.


title: Jelena Šalygina

text: Jelena Šalygina (, s. 15. joulukuuta 1986 Šymkent, Kazakstanin SNT, Neuvostoliitto) on kazakstanilainen naispainija, olympia- ja MM-mitalisti, Aasian kisojen kultamitalisti ja Aasian mestari. Hän on ensimmäinen kazakstanilainen naispainin olympiamitalisti.


title: Jelena Šalygina

text: 55-67 kilogramman painoluokissa kilpaillut Šalygina on voittanut painijanurallaan sarjan 63 kg olympiapronssia Pekingistä 2008 ja kolme MM-mitalia. Lisäksi hän on voittanut Aasian kisojen kultaa ja Aasian-mestaruuskilpailuista neljä mitalia, joista yhden kultaisen.


title: Yousaf Raza Gilani

text: Yousaf Raza Gilani () (s. 9. kesäkuuta 1952) on Pakistanin nykyinen pääministeri ja Pakistanin kansanpuolueen (PPP) varapuheenjohtaja. Gilanin pääministerikausi alkoi 25. maaliskuuta 2008. Parlamentin puhemiehenä aiemmin toiminut Gilani sai äänestyksessä 264 edustajan tuen 342-paikkaisessa parlamentissa. Hänen ainoa kilpailijansa, Pervez Musharrafia tukeva ehdokas sai 42 ääntä.


title: Yousaf Raza Gilani

text: Gilani istui vankilassa 2001–2006 syytettynä korruptiosta. Gilanin mukaan syytteet olivat Musharrafin hallinnon poliittisista syistä tekaisemia.


title: Jouni Joensuu

text: Jouni Joensuu (s. 21. lokakuuta 1962 Pori) on suomalainen jalkapallovalmentaja.


title: Jouni Joensuu

text: Pelaajaurallaan Joensuu edusti Porin Ässiä ja Porin Palloilijoita.


title: Jouni Joensuu

text: Vuosina 1999–2000 Joensuu valmensi Musan Salamaa jalkapallon Ykkösessä, jonka jälkeen hänet nimitettiin Veikkausliigassa pelanneen FC Jazzin päävalmentajaksi kaudeksi 2001. Joensuu kuitenkin erotettiin jo heinäkuussa ja hänen tilalleen nimettiin Jussi Ristimäki.


title: Jouni Joensuu

text: PoPan ja FJK:n jälkeen hän siirtyi vuonna 2005 valmentamaan Naisten Ykkösessä pelaavaa NiceFutista. Joukkueen päävalmentajana Joensuu toimi yhteensä kuuden kauden ajan, nostaen seuran vuonna 2007 Naisten Liigaan.


title: Jouni Joensuu

text: Vuonna 2011 Joensuu nimitettiin elokuun alusta lukien kahden kuukauden ajaksi Kakkosessa pelaavan FC Jazzin päävalmentajaksi tehtävästä erotetun Risto Virtasen tilalle. Lokakuusta 2011 lähtien hän toimi FC Jazzin toiminnanjohtajana. Kaudeksi 2014 hänet nimitettiin jälleen seuran päävalmentajaksi kahden vuoden sopimuksella.


title: Jouni Joensuu

text: Jouni Joensuu on myös koko 2000-luvun toiminut Kuninkaanhaan Urheilulukion ja sen lakkauttamisen jälkeen Porin suomalaisen yhteislyseon lukion jalkapallolinjan valmentajana. Lisäksi hän on ollut Suomen Palloliiton Satakunnan piirin nuorisoakatemian valmennusjohdossa.


title: Jouni Joensuu

text: Hänen poikansa Jesse Joensuu on jääkiekkoilija, joka kuului Suomen vuoden 2011 maailmanmestarijoukkueeseen.


title: Kuusiston kirkko

text: Kuusiston kirkko on Kaarinan kaupungissa, Kuusiston saarella sijaitseva suorakaiteenmuotoinen, yksilaivainen, hirrestä rakennettu pitkäkirkko. Nykyinen kirkko rakennettiin vuonna 1792 korkealle mäelle, jolla aiemmin sijaitsi vanhempi kirkkorakennus. Kirkko kuuluu Kaarinan seurakuntaan. Museovirasto on luokitellut Kuusiston kirkon ja sitä ympäröivän avoimen viljelysmaiseman valtakunnallisesti merkittäväksi rakennetuksi kulttuuriympäristöksi.


title: Kuusiston kirkko

text: Ensimmäinen kirkko Kuusistoon rakennettiin vuonna 1653 tai pian sen jälkeen, sillä tuona vuonna kuusistolaiset saivat tuomiokapitulilta luvan kappelin eli saarnahuoneen pystyttämiseksi saarelleen. Tämä kappeli oli kuitenkin 1700-luvun alussa niin huonossa kunnossa, että se purettiin ja nykyinen kirkko rakennettiin tilalle. Vanhasta kirkosta on säilynyt saarnastuoli katoksineen.


title: Kuusiston kirkko

text: Yksinkertainen saaristolaiskirkko muuttui uusgoottilaistyyliseksi sekä sisältä että ulkoa arkkitehti Helge Ranckenin suunnittelemissa korjautöissä, jotka valmistuivat 1900. Muun muassa alkuperäiset pystylaudoitukset muutettiin vaakalaudoituksiksi. Vuosina 1973–1974 tehdyssä korjauksessa kirkko palautettiin mahdollisimmän lähelle alkuperäisasua. Entistämisen suunnitteli arkkitehti Pekka Pitkänen. Korjauksessa otettiin esiin ja entistettiin 1700-luvun kangastapetti, johon on maalattu punaista marmoria jäljittelevät korinttilaispylväät. Osa kirkossa näkyvistä tapeteista on kopioita ja alkuperäiset on siirretty kansallismuseoon.


title: Kuusiston kirkko

text: Alttari ja sen kehys on tehty 1790-luvulla. Alttaritaulu on kaksiosainen. Alaosan "Ehtoollisen asettaminen" vuodelta 1795 on G. Schweidelin jäljennös Rubensin teoksesta. Yläosan maalauksen Jeesuksesta ristillä arvellaan olevan kopio Christoph Schwartzin maalauksesta. Kirkossa oli 1900-luvulla alttaritauluna "Jeesuksen syntymä", Alexandra Frosterus-Såltinin maalaus vuodelta 1912. Se on sijoitettu urkuparvelle.


title: Kuusiston kirkko

text: Kirkon urut on rakentanut espoolainen Urkurakentamo Veikko Virtanen vuonna 2010. Uruissa on 12 äänikertaa ja ne on tehty 1800-luvun suomalaisten urkujen mallin mukaiseksi.


title: Kuusiston kirkko

text: Kirkkomaalla sijaitsee erillinen kellotapuli vuodelta 1763. Kirkkomaata ympäröi harmaakivistä tehty aita. Lisäksi kirkon lähettyvillä sijaitsee entinen lukkarin talo, joka on nykyisin käytössä seurakuntatilana.


title: Tiera (romaani)

text: Tiera on Timo Parvelan kirjoittama romaani. Teoksen kustansi Tammi vuonna 2008. Kirja on toinen Sammon vartijat- kirja.


title: Tiera (romaani)

text: Kirja otettiin vastaan hyvin ja sitä onkin kuvailtu sanoin:


title: Tiera (romaani)

text: Sekä:


title: Jääkalat

text: Jääkalat (Channichthyidae) on ahvenkaloihin kuuluva kalaheimo. Heimon lajit elävät kylmissä vesissä etelämantereen lähistöllä.


title: Jääkalat

text: Jääkalojen heimoon kuuluu 11 sukua ja lähteestä riippuen 15–17 lajia. Tyypillisesti lajit ovat kooltaan noin 25–55 cm pitkiä, ja suurin laji jääkala ("Chaenocephalus aceratus") voi saavuttaa 75 cm:n pituuden. Jääkalat ovat suomuttomia ja väriltään vaaleita, kylkiviivoja on kaksi tai kolme. Ruumiinrakenteeltaan lajit ovat melko pitkulaisia, ja nokka on pitkähkö ja litteä. Suu on melko suuri ja hampaat pienet. Silmät ovat jääkaloilla kookkaat. Selkäeviä lajeilla on kaksi, joista takimmainen on pidempi. Jääkalalajeilla ei ole uimarakkoa.


title: Jääkalat

text: Jääkalalajeilla on useita sopeutumia Etelämantereen kylmissä vesissä elämiseen. Niillä ei ole veressä lainkaan hemoglobiinia, minkä vuoksi veri on väritöntä. Hemoglobiini ei ole välttämätöntä, koska kylmissä vesissä happipitoisuus on melko korkea. Kalat ottavat happea paitsi kiduksillaan myös suomuttoman ihonsa läpi. Veri on myös melko juoksevaa, minkä vuoksi veri virtaa suonissa melko nopeasti ja on näin hapensiirtokyvyltään parempi. Sydän on kaloilla kookas ja ylläpitää nopeaa verenkiertoa. Hidastunut aineenvaihdunta on sopeutuma kylmissä oloissa elämiseen.


title: Jääkalat

text: Lähes kaikki jääkalat elävät lähellä Etelämannerta. Haukijääkalaa ("Champsocephalus esox") tavataan Patagoniasta ja Falklandinsaarilta. Nuoret kalat elävät lähempänä pintaa kuin aikuiset, ja eräitä lajeja tavataan jopa yli 1 500 metrin syvyydestä. Jääkalat viettävät todennäköisesti melko pitkiä aikoja levossa.


title: Jääkalat

text: Jääkalojen ravintoa ovat krillit, muut pienet äyriäiset sekä toiset kalat. Lajien kutuaika kestää tyypillisesti helmikuulta toukokuulle. Naaras laskee merenpohjaan 2 000–20 000 suurehkoa mätimunaa.


title: Jääkalat

text: Jääkalojen heimon lajeja saadaan sivusaaliina kalastettaessa muita kalalajeja ja eräitä kalastetaan myös kaupallisestikin. Tärkeimmät saalislajit ovat makrillijääkala ("Champsocephalus gunnari"), jääkala, tummajääkala ("Pseudochaenichthys georgianus"), rengasjääkala ("Chionodraco ratrospinosus") ja krokotiilijääkala ("Chaenodraco wilsoni").


title: Faust (Goethe)

text: Faust on Johann Wolfgang von Goethen (1749–1832) kirjoittama murhenäytelmä. Se koostuu kahdesta osasta "Faust I" (1808) ja "Faust II" (1832), ja se perustuu Christopher Marlowen "Faustiin". Teoksesta on olemassa myös varhainen keskeneräinen versio "Urfaust". Goethen näytelmä pohjautuu vanhaan tarinaan tohtori Faustuksesta, jonka sanotaan myyneen sielunsa paholaiselle. Goethen näytelmässä tarina laajenee paraabeliksi, joka koskee koko ihmiskuntaa.


title: Faust (Goethe)

text: Goethe työskenteli "Faustin" parissa vuosikymmeniä ja on itse sanonut, että teksti on "summa summarum" hänen elämästään. Pitkä työstämisaika selittää osin, miksi tekstissä on nähtävissä tyyliaineiksia monista kirjallisista kausista, kuten klassisismista, valistuksesta, Sturm und Drangista ja romantiikasta. Lisäksi Goethe käyttää satiiria ja aineksia mysteerinäytelmästä. Näytelmän kohtaukset liittyvät toisiinsa vain löyhästi.


title: Faust (Goethe)

text: Näytelmän merkittävimmät henkilöt ovat oppinut lääkäri Heinrich Faust, paholainen Mefistofeles ja Faustin rakastettu Margareta.


title: Faust (Goethe)

text: Goethen "Faustit" kuuluvat maailmankirjallisuuteen. Etenkin "Faust I" sisältyy yhä 2000-luvulla monien saksalaisten lukioiden pakollisiin luettaviin, ja näytelmää esitetään edelleen usein saksalaisilla näyttämöillä.


title: Faust (Goethe)

text: Gustav Mahlerin sinfonian nro 8 Es-duuri (usein myös "Tuhannen sinfonia") toinen osa käyttää "Faustin" II osan tekstiä.


title: Faust (Goethe)

text: Näytelmän runomitta on ketjusäe.


title: Faust (Goethe)

text: "Faustin" on suomentanut Otto Manninen; ensimmäisen osan ovat suomentaneet myös Valter Juva ja Kaarlo Forsman.


title: Hannes Sihvo

text: Hannes Kaleva Sihvo (16. tammikuuta 1942 Kuopio – 20. tammikuuta 2003 Vantaa) oli suomalainen kirjallisuustieteilijä, historioitsija ja professori.


title: Hannes Sihvo

text: Professori Matti Kuusi palkkasi lisensiaatiksi valmistuneen Sihvon Kalevalaseuran sihteeriksi 1967 ja antoi hänelle tehtäväksi seuran historian kirjoittamisen. Tämä historiateos ilmestyi 1969 nimellä "Karjalan löytäjät". Sihvo laati sen pohjalta myös tohtorinväitöskirjansa "Karjalan kuva: Karelianismin taustaa ja vaiheita autonomian aikana".


title: Hannes Sihvo

text: Sihvo toimi vuodesta 1972 Joensuun korkeakoulun (myöh. Joensuun yliopisto) kirjallisuuden apulaisprofessorina ja vuodesta 1981 kirjallisuuden professorina. Hän oli myös Joensuun yliopiston vararehtorina kymmenen vuoden ajan. Sihvo jäi eläkkeelle 2001. Aleksis Kiven Seuran puheenjohtajana hän toimi vuosina 1997–2002.


title: Hannes Sihvo

text: Sihvo kirjoitti useita teoksia Karjalan ja Inkerin historiasta sekä yksin että yhteistyössä muiden kanssa. Hän julkaisi myös Aleksis Kiven elämään liittyviä tutkimuksia sekä tutkimukset Paavo Haavikon metodista ja maailmankuvasta ja yhdessä Risto Turusen kanssa Veijo Meren elämää ja tuotantoa käsitelleen tutkimuksen.


title: LM-Instruments

text: LM-Instruments Oy on suomalainen Planmeca-konserniin kuuluva yritys. Se kehittää, valmistaa ja markkinoi hammashoidon käsi-instrumentteja ja niiden oheistuotteita. Yritys toimii Paraisilla ja kaikki sen tuotteet valmistetaan Pohjoismaissa. LM-Instruments osti vuonna 2003 ruotsalaisen ultraäänilaitteita valmistavan Amdent AB:n.


title: Alfonso I (Aragonia)

text: Alfonso I hallitsi Aragonian kuninkaana vuosina 1104–1134 veljensä Pietari I:n kuoltua ilman perillistä.


title: Alfonso I (Aragonia)

text: Leonin kuningas Alfonso VI naitti tyttärensä Urracan Alfonso I:lle, joka näin pääsi nimellisesti yhdistämään Leónin, Navarran ja Aragonian valtakunnat. Urraca ajautui pian kiistoihin miehensä kanssa, ja aviopuolisoiden välisten sotien jälkeen liitto mitätöitiin vuonna 1114.


title: Alfonso I (Aragonia)

text: Vaikka Alfonsolla oli kiistoja muiden kristittyjen johtajien kanssa, hän saavutti loisteliaita voittoja Espanjan muslimihallitsijoista ja oli näin oman aikansa kenties ihailluin kristitty sotilasjohtaja. Vuonna 1118 hän valtasi Zaragozan ja vuonna 1125 Alfonso johti suuren retkikunnan eteläiseen Andalusiaan.


title: Alfonso I (Aragonia)

text: Alfonso haavoittui kuolettavasti Fragan taistelussa vuonna 1134. Vuonna 1131 kirjoittamassaan ja vain muutama päivä ennen taistelua ratifioimassaan testamentissaan hän jätti pääosan valtakuntaansa Hospitaaliveljeskunnalle, Temppeliherrain ritarikunnalle sekä Pyhän haudan kirkolle, joiden hän uskoi jatkavan Reconquistaa. Aragonialaiset ja navarralaiset kieltäytyivät kuitenkin hyväksymästä testamenttia ja aragonialaiset valitsivat kuninkaaksi Alfonson veljen Ramiro II:n (1134–1137), jolloin valtioliitto purkaantui.


title: Dadaejinin taistelu

text: Dadaejinin taistelu oli yhdessä samaan aikaan käydyn Busanin piirityksen kanssa ensimmäisiä taisteluita Japanin ja Korean välisessä sodassa, joka sai alkunsa vuonna 1592.


title: Dadaejinin taistelu

text: Japanilaisten osalta taistelua johti Konishi Yukinaga, ja korealaisten puolustuksesta vastasi Yun Hǔnsin. Taistelu päättyi japanilaisten voittoon, ja kaikkien linnassa olleiden korealaisten teloittamiseen.


title: Soinniton faryngaalinen frikatiivi

text: Soinniton faryngaalinen frikatiivi, kansanomaisesti kurkku-h, on konsonanttiäänne. Kansainvälisessä foneettisessa aakkostossa sen merkkinä on [ħ]. Äänne esiintyy muun muassa arabian ja heprean kielissä; hepreassa se voidaan ääntää myös jiddišin tapaan velaarisena.


title: Soinniton faryngaalinen frikatiivi

text: Soinnillinen velaarinen frikatiivi äännetään nielussa (lat. "farynx"). Sinne muodostetaan kapeikko, jonka kautta kulkeva ilmavirta aiheuttaa hankaushälyä. Äänihuulet eivät värähtele äänteen tuottamisen aikana.


Soinniton faryngaalinen frikatiivi


title: Teharonhiawako

text: Teharonhiawako voi tarkoittaa seuraavia:


title: Ramiro II (Aragonia)

text: Ramiro II oli Aragonian kuningas vuosina 1134–1137.


title: Ramiro II (Aragonia)

text: Ramiro, Sancho I:n pojista nuorin, oli munkki ja Barbastron piispaehdokas veljensä Alfonso I:n kuollessa vuonna 1134. Alfonso oli testamentannut valtakuntansa kristillisille ritarikunnille, mutta aragonialaiset kieltäytyivät hyväksymästä testamenttia ja valitsivat Ramiron kuninkaakseen. Tällöin Ramiro poistui luostarista ja nai Akvitanian herttuan Guillaume IX:n tyttären Agneksen. Pariskunnan saatua lapsen Peronellan Ramiro kihlasi tämän Barcelonan kreivin Ramón Berenguer IV:n kanssa. Vuonna 1137 Ramiro luopui kruunusta vävynsä ja tyttärensä hyväksi ja palasi takaisin luostariin, missä hän kuoli vuonna 1154.


title: Matti E. Mäkelä

text: Matti Emil Mäkelä (28. joulukuuta 1905 Ruotsinpyhtää – 6. kesäkuuta 1995 Helsinki) oli suomalainen tiedustelumies ja merisotahistorioitsija.


title: Matti E. Mäkelä

text: Mäkelän vanhemmat olivat sahanisännöitsijä Viktor Emil Mäkelä ja Anna Rauha Johanna Manner. Hän pääsi ylioppilaaksi 1924 Helsingin suomalaisesta lyseosta. Kirjailija ja tiedustelu-upseeri Jukka L. Mäkelä oli Matti Mäkelän veli.


title: Matti E. Mäkelä

text: Matti E. Mäkelä palveli luutnanttina kesällä 1944 Haminan lähellä Rakilassa sijainneella tiedusteluasemalla, jossa kuunneltiin Neuvostoliiton laivaston radioliikennettä. Elokuussa hänet lähetettiin Kauniaisiin tuhoamaan meritiedusteluraportit, jotta venäläiset eivät saisi selville raporttien tekijöiden henkilöllisyyttä. Syyskuussa 1944 Mäkelä pakeni perheineen veneellä Pohjanlahden yli Närpiöstä Ruotsin Härnösandiin osana Stella Polaris -operaatiota. Marraskuussa 1944 hän siirtyi yhdessä joidenkin muiden stellistien kanssa Tukholman lähelle Lovön saarelle Ruotsin armeijan radiotiedusteluelimen FRA:n palvelukseen. FRA käytti suomalaisia Neuvostoliiton merivoimien radioliikenteen kuuntelussa. Sisäministeri Yrjö Leino vaati Ruotsin hallitusta luovuttamaan Mäkelän ja eräät muut stellistit Suomeen, mutta tähän ei suostuttu. Mäkelä kävi Suomessa ensimmäisen kerran sodan jälkeen vasta 1949. Hän jäi eläkkeelle Ruotsin radiotiedustelusta 1970-luvulla ja muutti asumaan Suomeen.


title: Matti E. Mäkelä

text: Mäkelä oli naimisissa vuodesta 1930 Aino Eeva Aleksandra Jauhiaisen kanssa.


title: Hannes Tompuri

text: Leo Johannes (Hannes) Tompuri (27. toukokuuta 1921 Virolahti – 28. huhtikuuta 1994 Kotka) oli suomalainen kirjailija. Hän käytti myös nimimerkkiä "Kala-Emppu".


title: Hannes Tompuri

text: Tompuri kävi kansakoulun ja työskenteli ruiskumaalarina, kalastajana, piirtäjänä, metsätyömiehenä ja toimittajana. Hän kirjoitti radiokuunnelmia ja tv-näytelmiä.


title: Teun A. van Dijk

text: Teun Adrianus van Dijk (s. 7. toukokuuta 1943 Naaldwijk, Alankomaat) on tekstilingvistiikan, diskurssianalyysin ja kriittisen diskurssianalyysin (CDA) tutkija.


title: Teun A. van Dijk

text: Van Dijk on kehittänyt tekstin käsittelemisen psykologiaa Walter Kintschin kanssa. 1980-luvulta lähtien hänen työnsä CDA:n parissa on keskittynyt erityisesti ”symbolisten eliittien” (poliitikkojen, toimittajien, tutkijoiden ja kirjoittajien) harjoittamaan rasismin diskursiiviseen uudelleentuottamiseen. Van Dijk on myös tutkinut uutisia ja ideologian ja kontekstin teorioita. Van Dijk on myös perustanut kuusi kansainvälistä aikakausjulkaisua.


title: Teun A. van Dijk

text: Van Dijk oli diskurssitutkimuksen professori Amsterdamin yliopistossa vuodesta 1968 vuoteen 2004, ja hän on opettanut Barcelonan Pompeu Fabra -yliopistossa vuodesta 1999 lähtien. Van Dijk on luennoinut laajasti ympäri maailmaa, erityisesti latinalaisessa Amerikassa.


title: Sawiskera

text: Sawiskera on transneptunisen kohteen 88611 Teharonhiawako kuu. Se tunnetaan myös nimellä (88611) Teharonhiawako I. Kuun löysivät D. J. Osip ja S. M. Burles lokakuussa 2001. Sawiskeran läpimitta on noin 122 ± 14 kilometriä ja sen keskietäisyys Teharonhiawakosta on noin 27300 ± 343 km ja kiertoaika 825 ± 3 päivää. Koska Teharonhiawakon läpimitta on vain noin 176 ± 20 km, Sawiskera on suuri verrattuna pääkappaleeseensa.


title: Jääpallon SM-sarja 1937

text: Jääpallon Suomen mestaruus 1937 ratkaistiin kahdeksan joukkueen voimin. Talven tulon viivästyttyä Palloliitto määräsi kaksi lohkoa, joista kummastakin kaksi parasta selvisi loppukilpailuun. Loppuotteluun selvisivät ennakkosuosikki HIFK ja HJK. HIFK selvisi loppuotteluun voittamalla kaikki alkusarjan ottelunsa ja voittamalla välierässä WP-35:n maalilla, kun taas HJK pelasi ensin uusintaottelun tasapisteissä olleen Akilleen kanssa ja sen jälkeen välieräottelun Susia vastaan voittaen selvin lukemin.


title: Jääpallon SM-sarja 1937

text: HIFK:n ja HJK:n ensimmäinen loppuottelu päättyi tasan 1–1. Ottelua piti jatkaa vielä 30 minuutin jatkoajalla, mutta jatkoajan puolivälissä peli lopetettiin, koska oli jo liian pimeää. Uusintaottelu pelattiin kahden viikon päästä. Siinä HJK onnistui yllättämään HIFK:n ja voitti mestaruuden maalein 3–2. Mestaruus on HJK:n jääpallohistorian viimeisin.


title: Jääpallon SM-sarja 1937

text: Uusintaottelu: HJK–Akilles 5–4 (3–0).


title: Jääpallon SM-sarja 1937

text: Alempi loppusarja: MP–Akilles 2–4, ViPS–VIFK 4–0.Ottelun MP–VIFK pelaamisesta luovuttiin asianomaisten seurojen sitä pyydettyä. ViPS luovutti pelaamatta voiton Akilleelle.